open-index/open-wikipedia-markdown huggingface dataset:
ভগাঙ্কুর উত্থান

থাম্ব|পেরিনিয়ামের কাছাকাছি ল্যাবিয়া মেজোরার নীচে ক্লাইটোরাল বাল্বসহ উত্থিত ভগাঙ্কুর।
**ভগাঙ্কুর উত্থান** বা ক্লিটোরাল ইরেকশন একটি শারীরবৃত্তীয় ঘটনা যেখানে ভগাঙ্কুরটি সাধারণ অবস্থার চাইতে বড় এবং দৃঢ় হয়ে ওঠে।

ভগাঙ্কুর উত্থান মনস্তাত্ত্বিক, স্নায়বিক, ভাস্কুলার এন্ডোক্রাইন কারণগুলোর একটি জটিল মিথস্ক্রিয়ার ফলাফল, এবং সাধারণত (তবে একমাত্র নয়) যৌন উত্তেজনার সাথে যুক্ত।

## শারীরতত্ত্ব
ভগাঙ্কুর হল নারীদের ক্ষেত্রে পুরুষদের শিশ্নের সমতুল্য।

ভগাঙ্কুরের দৃশ্যমান অংশ  *গ্লান্স ক্লিটোরিডিস* আকারে কয়েক মিলিমিটার থেকে এক সেন্টিমিটার পর্যন্ত পরিবর্তিত হয় এবং মূত্রনালীর মুখের উপরে *[[লেবিয়া মাইনরা|লেবিয়া মাইনরার]]* সামনের সংযোগস্থলে অবস্থিত। এটি *ক্লিটোরাল হুড* দ্বারা আবৃত।

যে কোনও ধরনের গতি বা নড়াচড়া এই অঙ্গে রক্ত প্রবাহ বৃদ্ধি করতে পারে এবং এর ফলে রসঃক্ষরণ বৃদ্ধি পায় যা যোনিকে তৈলাক্ত করে তুলে। ভগাঙ্কুরকে উদ্দীপিত করার অনেক উপায় রয়েছে।

ভগাঙ্কুর উত্থান ঘটে যখন *কর্পোরা ক্যাভারনোসা* নামের দুটি সম্প্রসারণযোগ্য ইরেক্টাইল কাঠামো রক্তে আবদ্ধ হয়। এটি যৌন উত্তেজনা সহ বিভিন্ন শারীরবৃত্তীয় উদ্দীপনার ফলে হতে পারে। যৌন উত্তেজনার সময়, ভগাঙ্কুরে ধমনীয় রক্ত প্রবাহ বৃদ্ধি পায়, এবং ভগাঙ্কুরের মধ্যে ট্র্যাবেকুলার মসৃণ পেশী রক্তকে ইরেক্টাইল টিস্যুগুলিকে আবদ্ধ করার অনুমতি দেয়।

যৌন উত্তেজনার সময়, ভগাঙ্কুরে ধমনীয় রক্তপ্রবাহ বৃদ্ধি পায়, এবং ভগাঙ্কুরের মধ্যে ধমনীগুলি ইরেক্টাইল টিস্যু সরবরাহ করার জন্য আরও শাখাবিস্তার করে। ইরেক্টাইল টিস্যুর ট্র্যাবেকুলার মসৃণ পেশীগুলি ভাস্কুলার স্পেসগুলি পূরণ করার জন্য ক্রমবর্ধমান রক্তপ্রবাহকে শিথিল করে, ইরেক্টাইল টিস্যুগুলি প্রসারিত করে যতক্ষণ না তারা পুরোপুরি রক্তে আবদ্ধ হয়।

## তথ্যসূত্র

বিষয়শ্রেণী:স্ত্রীরোগ ও প্রসূতিবিজ্ঞান
বিষয়শ্রেণী:যৌন উত্তেজনা
বিষয়শ্রেণী:ভগাঙ্কুর
যুক্তরাষ্ট্রের শিশুশ্রম নিরোধ আইন

**যুক্তরাষ্ট্রের শিশুশ্রম নিরোধ আইন** প্রণয়ন করেছিলেন সিনেটর টম হারকিন (ডেমোক্রেট - আইওয়া)। আইনের বিল আকারে এটি মার্কিন যুক্তরাষ্ট্রের কংগ্রেসে প্রথমবারের মতো প্রস্তাবিত হয়েছিল ১৯৯২ সালে; পরবর্তী প্রস্তাব করা হয়েছিল যথাক্রমে ১৯৯৩, ১৯৯৫, ১৯৯৭ এবং ১৯৯৯ সালে। হারকিন-এর ওয়েবসাইটের মতে, "এই বিলটি শিশুশ্রম দ্বারা উৎপাদিত পণ্যগুলির আমদানি নিষিদ্ধ করবে এবং লঙ্ঘনকারীদের জন্য দেওয়ানি ও ফৌজদারি জরিমানা অন্তর্ভুক্ত করেছে।"

## বিস্তারিত
যুক্তরাষ্ট্রের "শিশুশ্রম নিরোধ আইন ১৯৯৯" নামে পরিচিত বিলটির চূড়ান্ত প্রস্তাবটি মার্কিন যুক্তরাষ্ট্রের সিনেটের ১৫৫১ নম্বর বিল ছিল। এই বিলটি উত্থাপনের প্রধান পৃষ্ঠপোষক ছিলেন টম হারকিন। এই বিলে বলা হয়েছিল, ১৫ বছরের কম বয়সী শিশুদের দ্বারা উৎপাদিত এবং খনি হতে উত্তোলিত পণ্য মার্কিন যুক্তরাষ্ট্র  নিষিদ্ধ থাকবে।
১৯৯৫ সালে সিনেট বিল ৭০৬ এর মূল শব্দটি অন্তর্ভুক্ত ছিল, "শিশুশ্রম এবং অন্যান্য উদ্দেশ্যে বিদেশে উৎপাদিত পণ্যগুলির আমদানি নিষিদ্ধ।" এই আইনটি অস্বীকারকারীর বিরুদ্ধে দেওয়ানি এবং ফৌজদারি ধারায় শাস্তির ব্যবস্থা গ্রহণের বিষয়টি অন্তর্ভুক্ত ছিল। ১৯৯২ সালে হারকিনের মূল প্রস্তাবটি মার্কিন যুক্তরাষ্ট্রের কংগ্রেসের মাধ্যমে শিশুশ্রমের বৈশ্বিক ইস্যুতে পরিণত হয় এবং এটি ব্যাপক সাড়া ফেলে। হারকিন বেশ কয়েকটি শিশুশ্রম বিরোধী আন্দোলনের সাথে জড়িত। 
হারকিনের ভাষ্যমতে, "আমি ২০০০ সালের বাণিজ্য আইন সংশোধন করতে সক্ষম হয়েছিলাম, যে আইনটি বাধ্যতামূলক বা চুক্তিভিত্তিক শিশুশ্রম দ্বারা তৈরি পণ্যগুলিতে প্রয়োগ করা হয়েছে।"
১৯৯৯ সালে কংগ্রেসে যেহেতু মূল বিল পাস করা হয় নি, তাই ২০০৬ সালে হারকিন জানালেন যে, তিনি পুনরায় বিলটি উপস্থাপন করবেন।

### বাংলাদেশের ওপর প্রতিক্রিয়া

১৯৯০ সালে বাংলাদেশে মজুরি উপার্জনকারী লক্ষাধিক শিশুর মধ্যে প্রায় সকলেই তৈরি পোশাক শিল্পে কাজ করেছিল। বাংলাদেশ পরিসংখ্যান ব্যুরোর জরিপ অনুযায়ী ১০ থেকে ১৪ বছর বয়সী কমপক্ষে ৫৭ লক্ষ শিশু কারখানায় শ্রমিক হিসাবে নিযুক্ত ছিল। এই সংখ্যা ১৫ মিলিয়নেরও বেশি হতে পারে। শিশুশ্রম নিরোধ আইন পাসের পর আসন্ন অর্থনৈতিক ক্ষতির ভয়ে ১৯৯৩ সালে বাংলাদেশের তৈরি পোশাক শিল্পের মালিকরা ৫০,০০০ হাজার শিশুকে বাদ দেয়। এই আইনে শিশুদের দ্বারা আংশিক বা সম্পূর্ণ তৈরিকৃত পণ্য মার্কিন যুক্তরাষ্ট্রে আমদানি নিষিদ্ধ ঘোষণা করা হয়। ফলে আমেরিকার সাথে লাভজনক চুক্তির ক্ষতির আশঙ্কা তৈরি হয়। এটির প্রভাব পড়েছিল বাংলাদেশের অর্থনীতিতে, কেননা দেশের রপ্তানির সিংহভাগই রপ্তানিমুখী তৈরি পোশাক শিল্পের অবদান। কারখানার চাকরি থেকে বরখাস্ত করা শিশুরা কোথায় আছে তা জানতে ইউনিসেফ বাংলাদেশে তদন্তকারীদের একটি দল পাঠিয়েছিল। ইউনিসেফ ১৯৯৭ সালে "বিশ্ব শিশুদের বিবৃতি" প্রতিবেদনের মাধ্যমে নিশ্চিত হয় যে, অধিকাংশ শিশু খারাপ পরিস্থিতিতে আছে। যেমন, তারা ইট-পাথর ভাঙ্গার কাজ এবং রাস্তায় ভিক্ষাবৃত্তি করছে। অবশেষে অনেক মেয়ে পতিতাবৃত্তিতে যায়।

## আরও দেখুন
*শিশু অধিকার আন্দোলন
*শিশুশ্রম আইন

## তথ্যসূত্র

বিষয়শ্রেণী:শিশুশ্রম আইন
বিষয়শ্রেণী:মার্কিন যুক্তরাষ্ট্রে শিশু শ্রম
ভূমি (জ্যামিতি)

থাম্ব|পিরামিডের কঙ্কাল-কাঠামোয় এর '''ভূমি'''কে এর তলদেশে দেখানো হয়েছে যদিও এর যেকোন তলকেই ভূমি হিসেবে ধরা যেতে পারে।

কোন বহুভুজের যেকোন বাহুকে অথবা কোন বহুতলকের যেকোন তলকে, বিশেষ করে কোন জ্যামিতিক কাঠামোর যে দিক বরাবর উচ্চতা পরিমাপ করা হয় তার লম্বদিকে যা থাকে অথবা কাঠামোটির তলদেশে যে জিনিসটি অবস্থান করার কথা চিন্তা করা যায় জ্যামিতির ভাষায় তাকে **ভূমি** বা **ভিত্তি** বলা হয়। সাধারণত ত্রিভুজ, সামান্তরিক, ট্রাপিজিয়াম, সিলিন্ডার, শঙ্কু, পিরামিড, সামান্তরিকীয় বহুতলক এবং ফ্রাস্টামের ক্ষেত্রে এই শব্দটি প্রয়োগ করা হয়। দ্বিমাত্রিক কাঠামোর ক্ষেত্রে অর্থাৎ বহুভুজের ক্ষেত্রে ভূমি বলতে বহুভুজটির কোন বাহুকে এবং বহুতলকের মতো ত্রিমাত্রিক কাঠামোর ক্ষেত্রে ভূমি বলতে এর কোন এক তলকে বোঝানো হয়।

## ক্ষেত্রফল ও আয়তন নির্ণয়ে ভূমির ব্যবহার
মূলত জ্যামিতিক কাঠামোর ক্ষেত্রফল এবং আয়তন নির্ণয়ে উচ্চতার পাশাপাশি ভূমির ব্যবহার করা হয়। এক্ষেত্রে কোন কাঠামোর ভূমির পরিমাপকেই (নির্ণীত দৈর্ঘ্য বা ক্ষেত্রফলকে) কাঠামোটির *ভূমি*রূপে নির্দেশ করা হয়ে থাকে।

উচ্চতাকে ভূমির দ্বারা গুণ করে সামান্তরিকের ক্ষেত্রফল অথবা প্রিজম ও সিলিন্ডারের আয়তন পরিমাপ করা যেতে পারে। আবার, ত্রিভুজের ক্ষেত্রফল এবং শঙ্কু ও পিরামিডের আয়তন এই গুণফলের একেবারে সমান না হয়ে এর একটি ভগ্নাংশ হয়ে থাকে। এছাড়া ট্রাপিজিয়াম এবং ফ্রাস্টামের মতো কিছু কাঠামোতে দুটি সমান্তরাল ভূমিও থাকে যাদের উভয়কেই কাঠমোটির দ্বারা আবদ্ধ এলাকার পরিমাণে ব্যবহার করা হয়।

## ত্রিকোণমিতিতে বর্ধিত বাহুর প্রয়োগ
থাম্ব|ABC স্থুলকোণী ত্রিভুজে শীর্ষবিন্দু A থেকে অঙ্কিত উচ্চতা শীর্ষবিন্দুটির বিপরীত BC বাহুর বর্ধিতাংশকে অর্থাৎ '''BD বর্ধিত ভূমিকে''' D বিন্দুতে ছেদ করেছে যেখানে D বিন্দুটি ত্রিভুজটির বাইরে অবস্থান করছে।

কোন বহুভুজের যে বাহুকে ভূমি ধরা হয় তাকে একটি নির্দিষ্ট বিন্দু পর্যন্ত বর্ধিত করলে যে রেখা পাওয়া যায় তাই **বর্ধিত ভূমি**। অর্থাৎ, কোন বহুভুজের বর্ধিত ভূমি হল রেখার বর্ধিতাংশবিশেষ যার মধ্যে বহুভুজটির ভূমি অন্তর্ভুক্ত থাকে। স্থুলকোণী ত্রিভুজের ক্ষেত্রে বর্ধিত ভূমি গুরুত্বপূর্ণ। স্থুলকোণী ত্রিভুজের কোন সূক্ষ্ম কোণ থেকে অঙ্কিত উচ্চতা বা উচ্চতারেখা ত্রিভুজটির বাইরে অবস্থান করে এবং এই উচ্চতারেখা সূক্ষ্ম কোণটির বিপরীতে থাকা বাহুর বর্ধিত অংশকে অর্থাৎ বর্ধিত ভূমিকে যা প্রকৃতপক্ষে ভূমি নয় তাকে লম্বভাবে ছেদ ছেদ করে।

## তথ্যসূত্র

বিষয়শ্রেণী:প্রাথমিক জ্যামিতি
বিষয়শ্রেণী:ত্রিভুজের উপাদান
বিষয়শ্রেণী:ক্ষেত্রফল
বিষয়শ্রেণী:আয়তন
পশ্চিমবঙ্গ বিধানসভা উপনির্বাচন, ২০১৬-২০২১

২০১৬ থেকে ২০২১ সালের মধ্যে পশ্চিমবঙ্গ বিধানসভার একাধিক উপনির্বাচন অনুষ্ঠিত হয়েছিল। প্রথম নির্বাচনটি অনুষ্ঠিত হয় ২০১৬ সালের নভেম্বর মাসে।

## ২০১৬

## ২০১৭
২০১৭ সালে কাঁথি দক্ষিণ ও সবং বিধানসভা কেন্দ্রে উপনির্বাচন অনুষ্ঠিত হয়।

## ২০১৮
২০১৮ সালে পশ্চিমবঙ্গ বিধানসভার উপনির্বাচন অনুষ্ঠিত হয় নোয়াপাড়া ও মহেশতলা বিধানসভা কেন্দ্রে।

## ২০১৯
২০১৯ সালের লোকসভা নির্বাচনের সঙ্গে সঙ্গে পশ্চিমবঙ্গ বিধানসভার আটটি কেন্দ্রে উপনির্বাচন অনুষ্ঠিত হয়। এই উপনির্বাচনে বিজেপি চারটি আসনে, তৃণমূল কংগ্রেস তিনটি আসনে ও জাতীয় কংগ্রেস একটি আসনে জয়লাভ করে। পরবর্তীকালে কালিয়াগঞ্জ, করিমপুর ও খড়গপুর সদর বিধানসভা কেন্দ্রে তৃণমূল কংগ্রেস প্রার্থীরা জয়লাভ করেছিল।

## তথ্যসূত্র

বিষয়শ্রেণী:ভারতে উপনির্বাচন
উপনির্বাচন
বিষয়শ্রেণী:পশ্চিমবঙ্গে উপনির্বাচন
২০২১ নোবেল শান্তি পুরস্কার

নরওয়েজিয়ান নোবেল কমিটি ২০২১ সালের নোবেল শান্তি পুরস্কার ৮ অক্টোবর, ২০২১ তারিখে অসলোতে ঘোষণা করে। "গণতন্ত্র এবং স্থায়ী শান্তির অন্যতম পূর্বশর্ত মত প্রকাশের স্বাধীনতা রক্ষার প্রচেষ্টার জন্য" এই পুরস্কার পেয়েছেন মারিয়া রেসা এবং দিমিত্রি মুরাতভ।

আলফ্রেড নোবেলের মৃত্যুবার্ষিকীতে ২০২১ সালের ১০ ডিসেম্বর অসলোতে আনুষ্ঠানিক পুরস্কার বিতরণী অনুষ্ঠান অনুষ্ঠিত হওয়ার কথা রয়েছে। ১৯৯০-২০১৯ সময়কালে অসলো সিটি হলে অনুষ্ঠিত হওয়ার পর ২০২০ সালে অনুষ্ঠানটি প্রাক্তন ভেন্যু অসলো বিশ্ববিদ্যালয়ের আইন অনুষদের এট্রিয়ামে নিয়ে যাওয়া হয়।

২০২১ সালের ৩১ জানুয়ারি মনোনয়ন বন্ধ হওয়ার সময় পুরস্কারের জন্য ৩২৯ জন প্রার্থী ছিলেন। নরওয়েজিয়ান নিউজ এজেন্সি ২০২১ সালের শুরুতে রিপোর্ট করে যে মারিয়া রেসাকে মনোনীত করেছেন জোনাস গহর, যিনি ২০২১ সালের নির্বাচনের পর মনোনীত প্রধানমন্ত্রী ছিলেন এবং রাশিয়ার অনেক সূত্র দাবি করে যে দিমিত্রি মুরাতভকে মিখাইল গর্বাচেভ মনোনীত করেছিলেন।

## কমিটি
নরওয়েজিয়ান নোবেল কমিটির সদস্যরা নরওয়ের সংসদ কর্তৃক নির্বাচিত হন এবং তারা আলফ্রেড নোবেলের ইচ্ছা অনুযায়ী বিজয়ী নির্বাচন করার জন্য দায়বদ্ধ; ২০২১ সালে কমিটির সদস্যরা হলেন:

* বেরিট রিস-অ্যান্ডারসেন (চেয়ার, জন্ম ১৯৫৪), অ্যাডভোকেট (ব্যারিস্টার) এবং নরওয়েজিয়ান বার অ্যাসোসিয়েশনেরপ্রাক্তন সভাপতি, বিচার মন্ত্রী এবং পুলিশ বিভাগের প্রাক্তন রাজ্য সম্পাদক (লেবার পার্টিরপ্রতিনিধিত্ব কারী)। ২০১২ সাল থেকে নরওয়েজিয়ান নোবেল কমিটির সদস্য, ২০১৮-২০২৩ সময়কালের জন্য পুনরায় নিযুক্ত হন।
* আসলে তোজে (ভাইস চেয়ার, জন্ম ১৯৭৪), পররাষ্ট্র নীতি পণ্ডিত। ২০১৮-২০২৩ সময়কালের জন্য নিযুক্ত।
* অ্যান এনগার (জন্ম ১৯৪৯), সেন্টার পার্টির প্রাক্তন নেতা এবং সংস্কৃতি মন্ত্রী।  ২০১৮ সাল থেকে সদস্য, ২০২১-২০২৬ সময়কালের জন্য পুনরায় নিযুক্ত।
* ক্রিস্টিন ক্লিমেট (জন্ম ১৯৫৭), প্রাক্তন সরকার প্রশাসন মন্ত্রী এবং শ্রম ও শিক্ষা ও গবেষণা মন্ত্রী। ২০২১-২০২৬ সময়কালের জন্য নিযুক্ত।
* জার্গেন ওয়াটনে ফ্রাইডনেস (জন্ম ১৯৮৪), মেডেকিনস সানস ফ্রন্টিয়েরেস নরওয়ের প্রাক্তন বোর্ড সদস্য, নরওয়েজিয়ান হেলসিঙ্কি কমিটিরবোর্ড সদস্য। ২০২১-২০২৬ সময়কালের জন্য নিযুক্ত হন।
## ঘোষণা ও অনুষ্ঠান
নরওয়েজিয়ান নোবেল কমিটি অক্টোবরের প্রথম পূর্ণ সপ্তাহের শুক্রবার, অর্থাৎ ৮ অক্টোবর ২০২১ তারিখে নোবেল বিজয়ীর নাম ঘোষণা করেছে। ২০২১ সালের ১০ ডিসেম্বর আলফ্রেড নোবেলের মৃত্যুবার্ষিকীতে অসলোতে এই পুরস্কার বিতরণী অনুষ্ঠান অনুষ্ঠিত হওয়ার কথা রয়েছে। ১৯৯০-২০১৯ সময়কালে অসলো সিটি হলে অনুষ্ঠিত হওয়ার পর ২০২০ সালে অনুষ্ঠানটি তার প্রাক্তন ভেন্যু অসলো বিশ্ববিদ্যালয়ের আইন অনুষদেরএট্রিয়ামে ফিরে আসে।

## তথ্যসূত্র

বিষয়শ্রেণী:নোবেল শান্তি পুরস্কার
বিষয়শ্রেণী:২০২১-এর পুরস্কার
জাতীয় সড়ক ৩ (ভারত)

**জাতীয় সড়ক ৩** বা **এনএইচ ৩**  হল ভারতের একটি জাতীয় মহাসড়ক। এটি অমৃতসরের কাছে ভারত-পাকিস্তান সীমান্ত সংলগ্ন আত্তারি থেকে শুরু হয় এবং হিমাচল প্রদেশের মানালি হয়ে লাদাখের লেহে শেষ হয়।

## ইতিহাস
২০১০ সালে ন্যাশনাল হাইওয়ে অথরিটি অব ইন্ডিয়া কর্তৃক সমস্ত জাতীয় মহাসড়কের পুনঃসংখ্যায়ণ করার পর, পূর্ববর্তী এনএইচ ১ ও এনএইচ ৭০ সড়ক দুটিকে প্রাক্তন এনএইচ ২১ এর অংশগুলির সাথে যুক্ত করে নতুন এনএইচ ৩ তৈরির করা হয়।

* আটারি - পুরনো এনএইচ ১ -এর জলন্ধর বিভাগ।
* জলন্ধর - পুরাতন এনএইচ ৭০ এর মান্দি বিভাগ।
* মান্দি - পুরাতন এনএইচ ২১ এর মানালি বিভাগ।

## মাউন্টেন পাস
জাতীয় সড়কের ৩ এর কিছু অংশ হিমাচল প্রদেশ ও লাদাখের উচ্চ প্রান্ত দিয়ে চলে, কিছু উঁচু পর্বত অতিক্রম করে। মানালির পরে প্রথম প্রধান পাস আসে, যা হল ৩,৯৭৮ মিটার উচ্চতা বিশিষ্ট রোহতাং পাস। রোহতাং পাস কুলু উপত্যকা এবং হিমাচল প্রদেশের লাহৌল ও স্পিতি উপত্যকার মধ্যে সংযোগ প্রদান করে। এনএইচ ৩- এর পরবর্তী প্রধান পাস হল  বরালাচা লা, যা জানস্কর রেঞ্জে ৪,৮৯০ মিটার উচ্চতায় অবস্থিত। লেহ জেলায়, এনএইচ ৩  নাক লা (৪৭৩৯ মি, ১৫,৫৪৭ ফু), লাচুলুং লা (৫০৬৪ মি, ১৬৬১৬ ফু) এবং  তাগলাং লা অতিক্রম করে।

## পথ
জাতীয় সড়ক ৩ তিনটি রাজ্যের মধ্য দিয়ে অগ্রসর হয়েছে।

; পাঞ্জাব

আত্তারি, অমৃতসর, জলন্ধর, হোসিয়ারপুর - এইচপি সীমান্ত (১৭৮.৪৪ কিমি)।

; হিমাচল প্রদেশ

পাঞ্জাব সীমান্ত - নাডাউন, হামিরপুর, তনি দেবী, আওয়া দেবী, মান্ডি, কুল্লু, মানালি, গ্রামফু, কায়লং - জে এবং কে সীমান্ত (২০৮ কিমি)।

; লাদাখ

এইচপি সীমানা - লেহ (১৭০ কিমি)।

## নির্মাণ ও উন্নয়ন
জলহন্দার থেকে হোশিয়ারপুর অংশে রাস্তাটি দুই থেকে চার লেনে উন্নীত করার প্রক্রিয়া এনএইচএআই সংযোগের উন্নতির জন্য শুরু করেছিল। এই ৫৮ কিলোমিটার অংশে আদমপুর ও রামা মন্ডিতে যানজটের সম্মুখীন হয়। এই প্রকল্পের ৩৯.৪ কিলোমিটার পঞ্জাবের গণপূর্ত বিভাগকে দেওয়া হয়েছে।
## তথ্যসূত্র

বিষয়শ্রেণী:Infobox road instances in India
বিষয়শ্রেণী:ভারতের জাতীয় সড়ক
অবন্তী সিঁথি

**অবন্তী দেব সিঁথি** (জন্ম ২৩ নভেম্বর ১৯৯২) একজন বাংলাদেশী সংগীতশিল্পী। তিনি নেটওয়ার্কের বাইরে (২০২১) ওয়েব চলচ্চিত্রে *রূপকথার জগতে* গানের জন্য সেরা গায়িকা বিভাগে মেরিল-প্রথম আলো পুরস্কার জিতেন। তিনি প্লাস্টিকের কাপ, ফয়েল পেপার আর ধাতব মুদ্রা দিয়ে ব্যতিক্রমী বাদ্যযন্ত্র বানিয়ে তাল তুলেন এবং **কাপ সং** এর সাথে অসাধারণ শিস বাজাতে পারদর্শী। এজন্য সা রে গা মা পার মঞ্চে বিচারকরা তাকে *শিসপ্রিয়া* উপাধিতে ভূষিত করেন।

## ব্যক্তিজীবন
অবন্তী সিঁথির বাবা অদিত কুমার দেব এবং মা দীপ্তি রাণী দেব। অদিত কুমার একজন ব্যবসায়ী। অবন্তীর বড় বোন সেতু ও ছোট বোন স্মৃতি। তিনি জামালপুর সরকারি বালিকা উচ্চ বিদ্যালয় থেকে মাধ্যমিক ও থেকে উচ্চ মাধ্যমিক শিক্ষা গ্রহন করেন এবং জাহাঙ্গীরনগর বিশ্ববিদ্যালয় থেকে স্নাতক অর্জন করেন। সে রসায়ন শিক্ষক হিসেবে একটি বেসরকারি বিশ্ববিদ্যালয়ে শিক্ষকতা করেছিলেন।

তিনি ২০২৩ সালের ১৫ নভেম্বর *অমিত দে* এর সাথে বিবাহ বন্ধনে আবদ্ধ হন।

## সংগীত জীবন
অবন্তীর ছোটবেলা থেকে গানের প্রতি অনেক আগ্রহ ছিলো । তাদেখে তার বাবা মা তাকে সুশান্ত দেব কানু’র কাছ থেকে গান শেখায়। সেই ছোটবেলাতেই গিটার আর হারমোনিয়াম বাজানো শিখে। কলেজে পড়ার সময় বিভিন্ন অনুষ্ঠানেও গান করে অবন্তী।

২০০৩ ও ২০০৪ সালে লোকগান ও নজরুলসংগীত গেয়ে জাতীয় পুরস্কার এবং ২০০৫ সালে ক্ল্যাসিক্যাল ও লোকসংগীত গেয়ে পেয়েছেন ‘ওস্তাদ আলাউদ্দিন খান স্বর্ণপদক’।

২০০৬ সালে সে ক্লোজআপ ওয়ান প্রতিযোগিতায় অংশগ্রহণ করে কিন্তু সে সেরা ৫৫ এসে আর এগোতে পারে না। ২০১১ সালে ঢাকায় থাকা কালিং সে পুরো দমে গানের চর্চা শুরু করে এবং অন্য কে গান শেখানো শুরু করে । আবার সে ২০১২ সালে ক্লোজআপ ওয়ান প্রতিযোগিতায় অংশগ্রহণ করে এবং সেরা দশে জায়গায় করে নেয়।

ভারতের জি বাংলার আপাতবাস্তব টেলিভিশন অনুষ্ঠান সারেগামাপার নবম আসরে অতিথি শিল্পী হিসেবে পারফর্ম করে সে দুই বাংলার সবাইকে তাপ লাগিয়ে দেয়। তার পরিবেশনা দেখে উপস্থিত বিচারক শ্রীকান্ত আচার্য, শান্তনু মৈত্র, কৌশিকী চক্রবর্তী, মোনালি ঠাকুর, তন্ময় বোস, রূপঙ্কর বাগচী, জয় সরকার ও শুভমিতার ও শিল্পী-সুরকাররা প্রশংসায় পঞ্চমুখ হয়ে **শিসপ্রিয়া** নাম রাখেন।

## চলচ্চিত্রের সঙ্গীত

## অন্যান্য সঙ্গীত
* সায়মন তারিক পরিচালিত ‘মাটির পরী’
* ওয়াজেদ আলী সুমন পরিচালিত ‘পাগলা দিওয়ানা’
* ‘পাখির মতো উড়ি’
* ‘যেভাবে ডাকে’
* ‘কতোদিন বাড়ি যাই না’
* ‘কাউকে কখনো খুব ভালোবেসোনা’
* মায়ের আগমনী 

## পুরস্কার

## তথ্যসূত্র

## বহিঃসংযোগ

* স্পটিফাই - এ অবন্তী সিঁথি
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী শিক্ষায়তনিক ব্যক্তি
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:জামালপুর জেলার ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:বাংলাদেশী পপ সঙ্গীতশিল্পী
বিষয়শ্রেণী:২১শ শতাব্দীর বাংলাদেশী গায়িকা
বিষয়শ্রেণী:বাংলাদেশী ইউটিউবার
বিষয়শ্রেণী:সেরা গায়িকা বিভাগে মেরিল-প্রথম আলো পুরস্কার বিজয়ী
মার্কিন যুক্তরাষ্ট্রের কংগ্রেস

**মার্কিন যুক্তরাষ্ট্রের কংগ্রেস** হলো মার্কিন ফেডারেল সরকারের দ্বিকক্ষবিশিষ্ট আইনসভা। এটি উচ্চকক্ষ হিসেবে সিনেট ও নিম্নকক্ষ হিসেবে হাউজ অব রিপ্রেজেন্টেটিভস এর সমন্বয়ে গঠিত। মাার্কিন কংগ্রেস যুুক্তরাষ্ট্রের আইন প্রণয়নে কাজ করে। ওয়াশিংটন, ডি.সি. তে অবস্থিত মার্কিন যুক্তরাষ্ট্রের ক্যাপিটল ভবনে কংগ্রেসের বৈঠক সংগঠিত হয়। সিনেটর এবং প্রতিনিধিগণ প্রত্যক্ষ নির্বাচনের মাধ্যমে নির্বাচিত হন, যদিও গভর্নর সিনেটের শূন্য আসনগুলিতে নিয়োগ প্রদান করতে পারেন। কংগ্রেসে নির্বাচিত সদস্য ৫৩৫ জন; ১০০ জন সিনেটর এবং ৪৩৫ জন প্রতিনিধি। সিনেটরগণ যখন সমান সংখ্যায় বিভক্ত হন তখন মার্কিন যুক্তরাষ্ট্রের উপরাষ্ট্রপতি সিনেটে ভোট প্রদান করতে পারেন। প্রতিনিধি পরিষদে ছয়জন সদস্য ভোট প্রদান করতে পারেন না।

কংগ্রেসের অধিবেশন দুই বছর মেয়াদী, যা বর্তমানে প্রতি জানুয়ারিতে শুরু হয়। বর্তমান কংগ্রেস ১১৭তম। প্রতি জোড় সালের নির্বাচনের দিন কংগ্রেসের নির্বাচন অনুষ্ঠিত হয়। প্রতিনিধি পরিষদের সদস্যরা কংগ্রেসের দুই বছরের মেয়াদের জন্য নির্বাচিত হন। প্রতি দশ বছর পর পর জনশুমারির হিসাব অনুযায়ী প্রত্যেক রাজ্য, কংরেসনাল জেলার জন্য প্রতিনিধির সংখ্যা নির্ধারণ করা হয়। তবে প্রতিটি রাজ্য বা জেলায় অন্তত একজন করে প্রতিনিধি থাকা বাধ্যতামূলক।  প্রতিটি অঙ্গরাজ্যের জন্য দুইজন করে ৫০টি রাজ্যের জন্য মোট ১০০ জন সিনেটর নির্বাচিত হন।

মার্কিন যুক্তরাষ্ট্রের সংবিধানের প্রথম অনুচ্ছেদ অনুযায়ী কংগ্রেস সদস্যের বয়স সর্বনিম্ন ২৫ বছর (প্রতিনিধি) অথবা ৩০ বছর (সিনেট), কমপক্ষে সাত বছর (প্রতিনিধি) অথবা নয় বছর (সিনেট) ধরে মার্কিন যুক্তরাষ্ট্রের নাগরিক এবং প্রতিনিধিত্বকারী রাজ্যের অধিবাসী হতে হবে। উভয় কক্ষের সদস্যরা সীমাহীন সংখ্যক বার পুনঃনির্বাচনের জন্য দাঁড়াতে পারে।

১৭৮৯ সালে মার্কিন যুক্তরাষ্ট্রের সংবিধান কর্তৃক কংগ্রেস অব দ্যা কনফেডারেশনকে প্রতিস্থাপনের মাধ্যমে কংগ্রেস প্রতিষ্ঠিত হয়েছিল। যদিও আইনগতভাবে বাধ্যতামূলক নয়, তবে ১৯শ শতক থেকে কংগ্রেস সদস্যরা সাধারণত দুটি প্রধান দল, ডেমোক্রেটিক পার্টি এবং রিপাবলিকান পার্টির একটির সাথে যুক্ত থাকেন। খুব কম ক্ষেত্রেই কোনো সদস্য তৃতীয় কোনো দলের সাথে যুক্ত অথবা স্বতন্ত্র থাকেন।

## তথ্যসূত্র

## টীকা

বিষয়শ্রেণী:দ্বিকক্ষবিশিষ্ট আইনসভা
বিষয়শ্রেণী:জাতীয় আইনসভা
বিষয়শ্রেণী:১৭৮৯-এ মার্কিন যুক্তরাষ্ট্রে প্রতিষ্ঠিত
স্কুইড গেম

***স্কুইড গেম*** () একটি দক্ষিণ কোরীয় অস্তিত্ববাদী টেলিভিশন ধারাবাহিক যা নেটফ্লিক্সে স্ট্রিমিং হচ্ছে। হোয়াং দং-হিউকের রচনা ও পরিচালনায় এতে অভিনয় করেছেন লি জং-জা, পার্ক হেই-সো, ও ইয়াং-সু, ওয়াই হা-জুন, জং হো-ইয়েন, হিও সুং-তায়ে, অনুপম ত্রিপাঠি এবং কিম জু-রিউং। নেটফ্লিক্স পরিবেশিত এই সিরিজটি বিশ্বব্যাপী ২০২১ সালের ১৭ সেপ্টেম্বর মুক্তি পায়। নেটফ্লিক্সের সর্বকালের সেরা টিভি শো হচ্ছে ‘স্কুইড গেম’। ২০২১ সালের ১২ অক্টোবর এক টুইট বার্তায় নেটফ্লিক্স জানায়, সব রেকর্ড তছনছ করে দিয়েছে সিরিজটি। এই টিভি শোটির দ্বিতীয় পর্ব ''স্কুইড গেম ২'' ২৬ ডিসেম্বর ২০২৪-এ মুক্তি পেয়েছে।

## সংক্ষিপ্ত বিবরণ
জীবনযুদ্ধে পরাজিত, সমস্যাগ্রস্ত ও হতাশ কিছু মানুষের গল্প নিয়ে এই থ্রিলার সিরিজ। এই সিরিজে ঋণে জর্জরিত ৪৫৬ জন প্রতিযোগী বিশেষ একটা খেলায় অংশগ্রহণ করে। যাতে জিতলে বিজয়ী পাবে ৩৯ মিলিয়ন ইউএস ডলার। অপরদিকে হারলে নির্মম মৃত্যু।

## সৃজন

### উন্নয়ন
হোয়াং ডং-হিউক*স্কুইড গেম* সৃষ্টি ও রচনা করেছিলেন। হোয়াং বলেন যে তিনি মূলত ২০০৮ সালে মানহওয়াবাংয়ে বসবাস করার সময় স্ক্রিপ্টটি তৈরি করেছিলেন এবং সেসময় তিনি আর্থিকভাবে খুব নাজুক ছিলেন। *ব্যাটাল রয়্যাল*, *লিয়ার গেম* এবং গ্যাম্বলিং *অ্যাপোক্যালিপ্স:কাইজি* মত বই পড়েছিলেন সেসময়। যাইহোক, তিনি আশঙ্কা করেছিলেন যে সেই সময়কার গল্পটি "বোঝা খুব কঠিন এবং উদ্ভট" ছিল। তিনি বলেছিলেন, "আমি একটি গল্প লিখতে চেয়েছিলাম যা আধুনিক পুঁজিবাদী সমাজের রূপক বা রূপকথা ছিল, এমন কিছু যা চরম প্রতিযোগিতার চিত্র তুলে ধরে, কিছুটা জীবনের চরম প্রতিযোগিতার মতো। কিন্তু আমি চেয়েছিলাম এটি বাস্তব জীবনে আমরা যে ধরনের চরিত্রগুলি দেখি সেগুলি ব্যবহার করতে।"

## পর্ব

## জনসাধারণের প্রতিক্রিয়া
সিরিজটি প্রথম কোরিয়ান নাটক যা বিশ্বব্যাপী নেটফ্লিক্সের শীর্ষ ১০ সাপ্তাহিক সর্বাধিক দেখা টিভি শো চার্টে শীর্ষস্থানীয়। এটি মার্কিন যুক্তরাষ্ট্র এবং যুক্তরাজ্য সহ ৯০ টি দেশে প্রথম স্থানে পৌঁছেছে। দক্ষিণ কোরিয়ার বাইরে, নেটফ্লিক্স শোটির প্রচারে ব্যাপক বিনিয়োগ করেনি এবং এর জনপ্রিয়তা মূলত মুখের কথার মাধ্যমে এবং সামাজিক যোগাযোগ মাধ্যমে ভাইরাল ছড়িয়ে দেওয়ার মাধ্যমে পরিচালিত হয়েছে। একটি ম্যাগাজিন আরও দাবি করেন যে ৩৭টি ভাষায় সাবটাইটেল এবং ৩৪টি ভাষায় ডাব সংস্করণ অনুষ্ঠানটির ব্যাপক স্থানীয়করণ আন্তর্জাতিক দর্শকদের আকৃষ্ট করতে সাহায্য করেছে।

## তথ্যসূত্র

## বহিঃসংযোগ
* 
* 

বিষয়শ্রেণী:ইন্টারনেট মিম
বিষয়শ্রেণী:২০২১-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:দক্ষিণ কোরিয়ার টেলিভিশন ধারাবাহিক
বিষয়শ্রেণী:২০২২-এ অভিষিক্ত ওয়েব ধারাবাহিক
বিষয়শ্রেণী:পুঁজিবাদের সমালোচনা
বিষয়শ্রেণী:কোরীয় ভাষায় নেটফ্লিক্সের মৌলিক অনুষ্ঠান
বিষয়শ্রেণী:কোরীয় ভাষার টেলিভিশন অনুষ্ঠান
বিষয়শ্রেণী:নেটফ্লিক্সের টেলিভিশন ধারাবাহিক
বিষয়শ্রেণী:২০২০-এর দশকের ফ্যাড ও প্রবণতা
বিষয়শ্রেণী:২০২১-এর পটভূমিতে টেলিভিশন ধারাবাহিক
বিষয়শ্রেণী:২০২৪-এর পটভূমিতে টেলিভিশন ধারাবাহিক
বিষয়শ্রেণী:স্কুইড গেম
বিষয়শ্রেণী:২০২৫-এ সমাপ্ত দক্ষিণ কোরীয় টেলিভিশন ধারাবাহিক
জাং হো-ইয়ন

**জাং হো-ইয়ন** (, ; জন্ম: ২৩ জুন ১৯৯৪) হলেন দক্ষিণ কোরিয়ার একজন ফ্যাশন মডেল এবং অভিনেত্রী। ভোগ তাকে "কোরিয়ার পরবর্তী শীর্ষ মডেল" হিসেবে অভিহিত করেছে। তিনি নেমসেক অনুষ্ঠানের ৪র্থ মৌসুমে অংশগ্রহণ করেছেন, যেখানে তিনি দ্বিতীয় স্থান অধিকার করেছেন। তিনি Models.com দ্বারা "শীর্ষ ৫০" ফ্যাশন মডেলদের মধ্যে স্থান পেয়েছিলেন।

## ব্যক্তিগত জীবন
জাং দক্ষিণ কোরিয়ার সিউলে জন্মগ্রহণ করেছেন এবং তার দুই ভাই-বোন আছে। জাং দংগুক নারী বিশ্ববিদ্যালয় থেকে স্নাতক এবং মডেলিংয়ে মেজর সম্পন্ন করেছেন। জাং ২০১৬ সাল থেকে অভিনেতা লি দং-হুইয়ের সাথে সম্পর্কে রয়েছেন।

## অভিনয়ের তালিকা
### ওয়েব ধারাবাহিক

### চিত্রসঙ্গীত

## তথ্যসূত্র

## বহিঃসংযোগ
*   
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিউলের ব্যক্তি
বিষয়শ্রেণী:সিউলের মডেল
বিষয়শ্রেণী:দক্ষিণ কোরীয় নারী মডেল
বিষয়শ্রেণী:২১শ শতাব্দীর দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় অভিনেত্রী
পার্ক হে-সু

**পার্ক হে-সু** (, ; জন্ম: ২১ নভেম্বর ১৯৮১) হলেন দক্ষিণ কোরিয়ার একজন অভিনেতা। তিনি নেটফ্লিক্সে প্রচারিত দক্ষিণ কোরিয়ার অস্তিত্ববাদী টেলিভিশন ধারাবাহিক *[[স্কুইড গেম|স্কুইড গেমে]]* চো সাং-উ চরিত্রে অভিনয় করার জন্য সর্বাধিক পরিচিত।

## কর্মজীবন
পার্ক ২০০৭ সালে *মিস্টার লবির* মাধ্যমে সঙ্গীত মঞ্চে আত্মপ্রকাশ করেছেন। তিনি অন্যান্য সঙ্গীত অনুষ্ঠানেও উপস্থিত হয়েছেন, যার মাধ্যমে *অ্যাঞ্জেল কলড ডিজায়ার* এবং *অন্নপূর্ণা* অন্যতম। ২০১৭ সালে, তিনি নাট্য ধারাবাহিক *[[প্রিজন প্লেবুক|প্রিজন প্লেবুকের]]* প্রধান চরিত্রে অভিনয় করেছেন, যা তাকে সিউল পুরস্কারে সেরা নবাগত অভিনেতার পুরস্কার অর্জন করতে সহায়তা করেছে।

## ব্যক্তিগত জীবন
২০১৯ সালের ১৪ জানুয়ারি তারিখে, পার্ক সিউলে অনুষ্ঠিত এক অনুষ্ঠানে তার বান্ধবীকে বিয়ে করেছেন। ২০২১ সালের ২৯শে সেপ্টেম্বর পার্কের এজেন্সি ঘোষণা করে যে তার স্ত্রী একটি পুত্র সন্তানের জন্ম দিয়েছেন এবং মা ও সন্তান উভয়েরই স্বাস্থ্য ভাল আছে।

## অভিনয়ের জগৎ
### চলচ্চিত্র সমূহ
*দ্য পাইরেটস (২০১৪)
*মাইনরিটি ওপিনিয়ন (২০১৫)
*মাস্টার (২০১৬)
*বাই কোয়ান্টাম ফিজিক্স: এ নাইটফুল ভেঞ্চার (২০১৯)
*টাইম টু হান্ট (২০২০)

### নাটক সমূহ
*গড অফ ওয়ার (২০১২)
*মি আ্যন্ড মম আ্যন্ড ড‍্যাড আ্যন্ড গ্র‍্যান্ডমা আ্যন্ড আন্না (২০১৩)
*সিক্স ফ্লাইং ড্রাগনস (২০১৫-১৬)
*লেজেন্ড অফ দ্য ব্লু সি (২০১৬)
*দ্য লাইয়ার আ্যন্ড হিজ লাভার (২০১৭)
*প্রিজন প্লেবুক (২০১৭-১৮)
*মেমরিজ অফ দ্য আলহাম্ব্রা (২০১৮)
*পারসোনা (২০১৯)
*র‍্যাকেট বয়েজ (২০২১)
*স্কুইড গেম (২০২১)
*চিমেরা (২০২১)

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় টেলিভিশন অভিনেতা
বিষয়শ্রেণী:দক্ষিণ কোরীয় চলচ্চিত্র অভিনেতা
বিষয়শ্রেণী:২১শ শতাব্দীর দক্ষিণ কোরীয় অভিনেতা
বিষয়শ্রেণী:ডানকুক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দক্ষিণ কোরীয় ওয়েব ধারাবাহিকের অভিনেতা
লি জং-জে

**লি জং-জে** (, ; জন্ম: ১৫ ডিসেম্বর ১৯৭২) হলেন দক্ষিণ কোরিয়ার একজন অভিনেতা এবং মডেল। তিনি ফ্যাশন মডেল হিসেবে আত্মপ্রকাশ করেছেন, অতঃপর টেলিভিশনে তার অভিনয় জীবন শুরু করেছেন, যার মধ্যে ক্যাম্পাসভিত্তিক ধারাবাহিক *ফিলিংস* (১৯৯৪) এবং জনপ্রিয় নাটক *[[স্যান্ডগ্লাস (টেলিভিশন ধারাবাহিক)|স্যান্ডগ্লাস]]* (১৯৯৫) অন্যতম। *অ্যান অ্যাফেয়ার* (১৯৯৮) চলচ্চিত্রে অভিনয়ের মাধ্যমে লি চলচ্চিত্র জগতে পদার্পণ করেছেন। তিনি বিভিন্ন ধরনের চলচ্চিত্রে অভিনয় করেছেন, যার মধ্যে *ইল মারে* (২০০০) এবং *ওভার দ্য রেনবো* (২০০২), মেলোড্রামা *লাস্ট প্রেজেন্ট* (২০০১), *কমেডি ওহ! ব্রাদার্স* (২০০৩), অ্যাকশন চলচ্চিত্র *দ্য লাস্ট উইটনেস* (২০০১) এবং *টাইফুন* (২০০৫), ডাকাতিভিত্তিক চলচ্চিত্র *দ্য থিভস* (২০১২), *নিউ ওয়ার্ল্ড* (২০১৩), এবং *দ্য ফেস রিডার* (২০১৩) অন্যতম। তিনি সিটি অব দ্য রাইজিং সানের (১৯৯৯) জন্য ব্লু ড্রাগন চলচ্চিত্র পুরস্কারে এবং দ্য হাউসমেডের (২০১০) জন্য ফান্তাসপোর্তো পরিচালকদেরর সপ্তাহে সেরা অভিনেতার পুরস্কার জয়লাভ করেছেন। ২০২১ সালে লি নেটফ্লিক্সের অস্তিত্ববাদী টেলিভিশন ধারাবাহিক *[[স্কুইড গেম|স্কুইড গেমের]]* প্রধান চরিত্রে অভিনয় করেছেন।

## ব্যক্তিগত জীবন
২০০৮ সালের আগস্ট মাসে, লি দংগুক বিশ্ববিদ্যালয়ের গ্র্যাজুয়েট স্কুল অব কালচারাল আর্টের থিয়েটার ও চলচ্চিত্র শিল্প বিভাগ হতে স্নাতকোত্তর ডিগ্রী লাভ করেছেন। তিনি একই বছরের ডিসেম্বর মাসে *হ্যামলেট ইন ওয়াটার*-এ নাম ভূমিকায় অভিনয় করার মাধ্যমে মঞ্চনাট্যে অভিষেক করেছেন। মঞ্চনাট্যটি তার বিশ্ববিদ্যালয়ের লি হে-রাং মঞ্চে চার দিন ধরে চলেছিল।

অভিনয় ছাড়াও, লি সিউলে তার *ইল মারে* চলচ্চিত্রের নামে আপস্কেল ইতালীয় রেস্টুরেন্ট চালু করেছেন। অভ্যন্তরীণ নকশা বিভাগে অধ্যয়ন করার পর, তিনি নিজেই তার রেস্তোঁরার অভ্যন্তর নকশা করার দায়িত্ব নিয়েছিলেন।  লি ২০০৮ সালে রিয়াল এস্টেট ডেভেলপমেন্ট কোম্পানি সিউরিম সিঅ্যান্ডডি প্রতিষ্ঠা করেছেন এবং অভিনেতা জং উ-সুংয়ের সাথে বেশ কয়েকটি ব্যবসার মালিক হয়েছিলেন, তারা সিটি অব দ্য রাইজিং সানে একসাথে অভিনয় করার পর বন্ধুতে পরিণত হয়েছেন। ২০১৬ সালের মে তারিখে লি এবং জং 'আর্টিস্ট কোম্পানি' নামে তাদের বিনোদন লেবেলের সিইও হয়েছেন।

## আইনি জটিলতা
১৯৯৯ সালে, লি তার রক্তে ০.২২২% অ্যালকোহল নিয়ে গাড়ি চালানো এবং অন্য একটি গাড়িকে ধাক্কা মারার অভিযোগ আনা হয়েছিল, যা ২৩ বছর বয়সী অফিসম্যান চালাচ্ছিলেন। লি ২০০২ সালে ডিইউআই-এর দায়ে অভিযুক্ত হয়েছিলেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় চলচ্চিত্র অভিনেতা
বিষয়শ্রেণী:দক্ষিণ কোরীয় টেলিভিশন অভিনেতা
বিষয়শ্রেণী:২১শ শতাব্দীর দক্ষিণ কোরীয় অভিনেতা
বিষয়শ্রেণী:১৯৭২-এ জন্ম
বিষয়শ্রেণী:নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:২১শ শতাব্দীর দক্ষিণ কোরীয় ব্যবসায়ী
বিষয়শ্রেণী:২০শ শতাব্দীর দক্ষিণ কোরীয় অভিনেতা
বিষয়শ্রেণী:সিউলের অভিনেতা
বিষয়শ্রেণী:দক্ষিণ কোরীয় পুরুষ মডেল
বিষয়শ্রেণী:দক্ষিণ কোরীয় কোম্পানির প্রতিষ্ঠাতা
বিষয়শ্রেণী:দক্ষিণ কোরীয় ওয়েব ধারাবাহিকের অভিনেতা
উই হা-জুন

**উই হা-জুন** ( ; জন্ম: ৫ আগস্ট ১৯৯১) হলেন দক্ষিণ কোরিয়ার একজন অভিনেতা ও মডেল। তিনি *গনজিয়াম: হন্টেড অ্যাসাইলাম* (২০১৮) এবং *মিডনাইট* (২০২১) চলচ্চিত্রে তার ভূমিকার জন্য সুপরিচিত। এছাড়াও তিনি টেলিভিশন ধারাবাহিক *সামথিং ইন দ্য রেইন* (২০১৮), *রোম্যান্স ইজ আ বোনাস বুক* (২০১৯), *১৮ অ্যাগেইন* (২০২০) এবং *[[স্কুইড গেম|স্কুইড গেমে]]* (২০২১) অভিনয় করেছেন; যার মধ্যে স্কুইড গেম তাকে আন্তর্জাতিক খ্যাতি অর্জন করতে সহায়তা করেছে।

## চলচ্চিত্রের তালিকা

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় টেলিভিশন অভিনেতা
বিষয়শ্রেণী:দক্ষিণ কোরীয় পুরুষ মডেল
বিষয়শ্রেণী:দক্ষিণ কোরীয় চলচ্চিত্র অভিনেতা
বিষয়শ্রেণী:২১শ শতাব্দীর দক্ষিণ কোরীয় অভিনেতা
২০২০–২১ উয়েফা নেশনস লিগ

**২০২০–২১ উয়েফা নেশনস লিগ** (; যা সংক্ষেপে **২০২০–২১ ইউএনএল** নামে পরিচিত) উয়েফা দ্বারা আয়োজিত আন্তর্জাতিক ফুটবল প্রতিযোগিতা উয়েফা নেশনস লিগের দ্বিতীয় আসর, যেখানে ইউরোপের ফুটবল সংস্থা উয়েফার অন্তর্ভুক্ত ৫৫টি জাতীয় ফুটবল দল (পুরুষ) প্রতিযোগিতা করেছে। এই আসরের লিগ পর্ব ২০২০ সালের ৩রা সেপ্টেম্বর হতে ১৮ই নভেম্বর পর্যন্ত অনুষ্ঠিত হয়েছে, নেশনস লিগ পর্ব ২০২১ সালের ৬ হতে ১০ই অক্টোবর পর্যন্ত অনুষ্ঠিত হচ্ছে এবং অবনমন প্লে-আউট ২০২২ সালের ২৪ হতে ২৯শে মার্চ পর্যন্ত অনুষ্ঠিত হয়।

পর্তুগাল উয়েফা নেশনস লিগের পূর্ববর্তী আসরের চ্যাম্পিয়ন, যারা ২০১৮–১৯ আসরের ফাইনালে নেদারল্যান্ডসকে ১–০ গোলের ব্যবধানে পরাজিত করে প্রথমবারের মতো শিরোপা জয়লাভ করেছে। তবে, এই আসরের গ্রুপ পর্বে ফ্রান্সের পেছনে গ্রুপে দ্বিতীয় স্থান অর্জন করার ফলে তারা ২০২১ সালের নকআউট পর্বে উত্তীর্ণ হতে ব্যর্থ হয়েছে। পূর্ববর্তী উয়েফা নেশনস লিগ নকআউট পর্বে উত্তীর্ণ দলগুলোর একটি দলও এই আসরের নকআউট পর্বে খেলার জন্ত উত্তীর্ণ হতে পারেনি।

## সময়সূচী

## লিগ এ
### গ্রুপ এ১

### গ্রুপ এ২

### গ্রুপ এ৩

### গ্রুপ এ৪

## লিগ বি
### গ্রুপ বি১

### গ্রুপ বি২

### গ্রুপ বি৩

### গ্রুপ বি৪

## লিগ সি
### গ্রুপ সি১

### গ্রুপ সি২

### গ্রুপ সি৩

### গ্রুপ সি৪

## লিগ ডি
### গ্রুপ ডি১

### গ্রুপ ডি২

## নকআউট পর্ব

## তথ্যসূত্র

## বহিঃসংযোগ
*  

বিষয়শ্রেণী:উয়েফা নেশনস লিগ মৌসুম
বিষয়শ্রেণী:২০২০–২১-এ উয়েফা ফুটবল
বিষয়শ্রেণী:২০২১–২২-এ উয়েফা ফুটবল
২০২২–২৩ উয়েফা নেশনস লিগ

**২০২২–২৩ উয়েফা নেশনস লিগ** (; যা সংক্ষেপে **২০২২–২৩ ইউএনএল** নামে পরিচিত) উয়েফা দ্বারা আয়োজিত আন্তর্জাতিক ফুটবল প্রতিযোগিতা উয়েফা নেশনস লিগের তৃতীয় আসর, যেখানে ইউরোপের ফুটবল সংস্থা উয়েফার অন্তর্ভুক্ত ৫৫টি জাতীয় ফুটবল দল (পুরুষ) প্রতিযোগিতা করবে। এই আসরের লিগ পর্ব ২০২২ সালের ২রা জুন হতে ২৭শে সেপ্টেম্বর পর্যন্ত, নেশনস লিগ পর্ব ২০২৩ সালের ১৪ হতে ১৭ই জুন পর্যন্ত এবং অবনমন প্লে-আউট ২০২৪ সালের ২১ হতে ২৬শে মার্চ পর্যন্ত অনুষ্ঠিত হবে।

## সময়সূচী

## নকআউট পর্ব

### যোগ্য দলসমূহ
লিগ এ নেশনস লিগ ফাইনালের জন্য যোগ্যতা অর্জন করবে।

### সেমি-ফাইনাল

* **সেমি-ফাইনাল ১**


* **সেমি-ফাইনাল ২**


### তৃতীয় স্থান প্লে-অফ


### ফাইনাল



## তথ্যসূত্র

## বহিঃসংযোগ
*  

বিষয়শ্রেণী:উয়েফা নেশনস লিগ মৌসুম
বিষয়শ্রেণী:২০২২–২৩-এ উয়েফা ফুটবল
বিষয়শ্রেণী:২০২১–২২-এ উয়েফা ফুটবল
আহ্লাদ

সংযোগ=https://en.wikipedia.org/wiki/File:Vasnetsov_Razvlechenie.jpg|থাম্ব|371x371পিক্সেল|ভিক্টর ভাসনেটসভের আঁকা ''Amusement'' বা ''আহ্লাদ'' চিত্রকর্ম
**আহ্লাদ** হল হাস্যরসাত্মক এবং বিনোদনমূলক ঘটনা বা পরিস্থিতি অনুভব করার অবস্থা যখন ব্যক্তি বা প্রাণী সক্রিয়ভাবে অভিজ্ঞতা বজায় রাখে এবং তা উপভোগ, সুখ, হাসি এবং আনন্দের সাথে যুক্ত হয়। এটি ইতিবাচক বীরত্ব এবং উচ্চ শারীরবৃত্তীয় উত্তেজনার সাথে যুক্ত একটি আবেগ।

আহ্লাদকে "জ্ঞানতাত্ত্বিক" আবেগ হিসাবে বিবেচনা করা হয় কারণ হাস্যরস তখনই ঘটে যখন কেউ একটি জ্ঞান কাঠামো থেকে আরেকটি লক্ষ্য সম্পর্কে জ্ঞানীয় স্থানান্তর অনুভব করে, যেমন কৌতুকের পঞ্চলাইন শোনা। এই নতুন তথ্য শেখার ফলে যে আনন্দদায়ক বিস্ময় ঘটে তা বিনোদনের একটি অবস্থার দিকে নিয়ে যায় যা মানুষ প্রায়ই হাসি বা অট্টহাসির মাধ্যমে প্রকাশ করে।

## তত্ত্ব
বিবর্তনীয় দৃষ্টিভঙ্গি প্রস্তাব করে যে আহ্লাদ হল একটি স্বতন্ত্র আবেগ যা একটি প্রজাতির বেঁচে থাকার জন্য বিকশিত হয়েছে। সমষ্টিগত হাসি একটি দলকে সংজ্ঞায়িত করতে সাহায্য করে, লোকেদেরকে তাদের অনুরূপ বা সমগোত্রীয়দের চিনতে এবং নিজেদের অন্তর্ভুক্ত অনুভব করতে সহায়তা করে। এটি বহিঃদলীয় সদস্যদের সনাক্ত করতে এবং উভয়ের মধ্যে ব্যবধান বাড়াতে সহায়তা করে।

## তথ্যসূত্র

বিষয়শ্রেণী:ব্যঙ্গকৌতুক
হোমটাউন চা-চা-চা

***হোমটাউন চা-চা-চা*** ( ***সমুদ্রতীরবর্তী গ্রাম চা-চা-চা***) দক্ষিণ কোরিয়ান টেলিভিশনের একটি সিরিজ যা শিন মিন-আ, কিম সিয়ন-হো এবং লি সাং-ই অভিনীত। এটি ২০০৪ সালের দক্ষিণ কোরিয়ার চলচ্চিত্র *মিস্টার হ্যান্ডি, মিস্টার হং এর* রিমেক। এটি ২৮ আগস্ট, ২০২১ তারিখে টিভিএন -এ প্রিমিয়ার হয়েছিল এবং প্রতি শনি ও রবিবার রাত ৯টায় (কোরিয়ান সময়) সম্প্রচারিত হয়েছে এটি নেটফ্লিক্সে স্ট্রিমিংয়ের জন্য আন্তর্জাতিকভাবেও উপলব্ধ।
সিরিজটি একটি বাণিজ্যিক হিট ছিল এবং কেবল টেলিভিশন ইতিহাসের সর্বোচ্চ রেটযুক্ত সিরিজগুলির মধ্যে একটি হয়ে ওঠে।

## সারসংক্ষেপ
ইয়ুন হাই-জিন (শিন মিন-আ ), বড় শহরে বসবাসকারী একজন বুদ্ধিমান এবং সুন্দর দন্তচিকিৎসক, ক্লিনিকের প্রধান ডাক্তারকে মুনাফার জন্য রোগীদের চিকিৎসা অতিরিক্ত করার অভিযোগ করার পরে তার চাকরি হারান। তিনি গংজিনের সমুদ্রতীরবর্তী গ্রামটিতে ভ্রমণের সূচনা করেন, যেখানে তিনি জ্যাক-অফ-অল-ট্রেড হং ডু-সিক (কিম সিয়ন-হো) এর সাথে দেখা করেন। গ্রামে ডু-সিককে উচ্চ মর্যাদায় রাখা হয় কারণ সে বড়দের যত্ন নেয় এবং কোন অদ্ভুত কাজ থেকে লজ্জা পায় না। ঘটনাক্রমে, দু'জনে বেশ কয়েকবার পথ অতিক্রম করে এবং তারা একে অপরকে পছন্দ করে, যখন ডু-সিক ক্রমাগত হাই-জিনকে সমস্যা থেকে মুক্তি দিতে সহায়তা করে।

## অভিনয়ে

### প্রধান চরিত্রে

* শিন মিন-আ ইউন হেই-জিন হিসাবে
** ওহ ইয়ে-জু তরুণ ইয়ু্ন হেই-জিন হিসেবে

: একজন পারফেকশনিস্ট এবং বাস্তববাদী দন্তচিকিৎসক যিনি তার জীবন অস্থির হয়ে যাওয়ার পরে গংজিনে চলে যান।

* কিম সিওন-হো হং ডু-সিকের চরিত্রে

: গংজিনের হ্যান্ডম্যান যিনি গ্রামের চারদিকে চিফ হং নামে পরিচিত। তিনি আনুষ্ঠানিকভাবে বেকার, কিন্তু সর্বদা সকলের সাহায্যের হাত দিতে ব্যস্ত। তিনি সবকিছুতে ভাল এবং তার প্রতিবেশীদের সাহায্যের জন্য যে কোন এলোমেলো কাজে সাহায্য করেন।

* জি সাং-হিউন চরিত্রে লি সাং-ই

: একটি তারকা বৈচিত্র্য প্রদর্শন উত্পাদন পরিচালক যিনি কর্মক্ষম এবং উজ্জ্বল ব্যক্তিত্বের অধিকারী।

### সহ অভিনেতৃবৃন্দ

#### হাই-জিনের আশেপাশের মানুষ

* পিয়ো মি-সিওন হিসাবে গং মিন-জেং, হেই-জিনের সেরা বন্ধু যিনি দাঁতের স্বাস্থ্যবিজ্ঞানী
* হেই জিনের পিতা হিসেবে সেও সাং ওন, ইয়ুন তে-হা এর ভূমিকায়।

#### সিওং-হিউনের আশেপাশের মানুষ

* পার্ক ই-ইয়াং ওয়াং জি-উইন হিসাবে, একজন প্রবীণ লেখক যিনি সাত বছর ধরে সিওং-হিউনের সাথে কাজ করছেন
* লি সেউক-হেউং কিম দো-হা হিসেবে, একজন সহকারী পরিচালক যিনি তার ব্যস্ত ফিল্মিংয়ের সময়সূচীতে কর্মজীবনের ভারসাম্য খুঁজে পেতে সংগ্রাম করেন কারণ তার ওয়ার্কাহোলিক সিনিয়র, সিওং-হিউন
* জুন হিসাবে সাং তায়ে, আইডল গ্রুপ ডস এর প্রধান রেপ্পার।
* ইন ও হিসেবে বায়েক সেউং, ডস- এর সাব-ভোকাল যিনি "নেশনস ফার্স্ট লাভ"

শিন হা-ইউনের লেখা সিরিজটি প্রথম ঘোষণা করা হয়েছিল ২১ ডিসেম্বর ২০২০ এ *হংক বান-জাং* () নামে। কিম সিওন-হো এবং শিন মিন-আ কে প্রধান চরিত্রে অভিনয় করার প্রস্তাব দেওয়া হয়েছিল।

অভিনেতাদের প্রথম স্ক্রিপ্ট রিডিং ২০২১ সালের ২১ এপ্রিল অনুষ্ঠিত হয়েছিল। শুটিং শুরু হওয়ার কথা ছিল মে মাসে, যা মূলত পোহাংয়ে পরিচালিত হয়েছিল।
## গুণমাননির্ধারণ

## তথ্যসূত্র

## বহিঃসংযোগ
*  
*  
* 
* 

বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:কোরীয় ভাষার টেলিভিশন অনুষ্ঠান
বিষয়শ্রেণী:২০২১-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:দক্ষিণ কোরিয়ার টেলিভিশন ধারাবাহিক
বিষয়শ্রেণী:স্টুডিও ড্রাগনের টেলিভিশন ধারাবাহিক
বিষয়শ্রেণী:টিভিএন (দক্ষিণ কোরীয় টেলিভিশন চ্যানেল)-এর টেলিভিশন ধারাবাহিক
বিষয়শ্রেণী:দক্ষিণ কোরীয় প্রণয়ধর্মী হাস্যরসাত্মক টেলিভিশন ধারাবাহিক
বিষয়শ্রেণী:২০২১-এ সমাপ্ত দক্ষিণ কোরীয় টেলিভিশন ধারাবাহিক
চোখ ঘুরানো

**চোখ ঘুরানো** হল একরকম অঙ্গভঙ্গি যেখানে একজন ব্যক্তি তার চোখ কিছুটা উপরের দিকে ঘুরিয়ে দেয়, এটা প্রায়শই এক দিক থেকে অন্য দিকে আবর্তিত গতিতে করা হয়। ইংরেজি বলয়ে একে অপ্রত্যাশিত পরিস্থিতি বা ব্যক্তির প্রতি গৌণ-আক্রমনাত্মক প্রতিক্রিয়া হিসেবে অথবা ক্ষোভের (exasperation) বহিঃপ্রকাশ হিসেবে চিহ্নিত করা হয়েছে। ভৌত কোন সংস্পর্শ ছাড়াই উদ্দিষ্ট ব্যক্তিকে অসম্মতি বা অব্যাহতি জানাতে এরূপ অঙ্গভঙ্গি ব্যবহার করা হয়। আবার চোখ পাকানো বলতে উদ্দিষ্ট ব্যক্তি বা ব্যক্তিসমষ্টির দিকে ক্রুদ্ধ দৃষ্টিতে তাকিয়ে ক্ষোভ প্রকাশের প্রক্রিয়াকে বোঝানো হয়ে থাকে।

## ইতিহাস
অক্সফোর্ড ইংরেজি অভিধান অনুসারে, অন্তত পক্ষে ষোড়শ শতাব্দী থেকে সাহিত্যে চোখ ঘুরানোর উল্লেখ পাওয়া যায়। উইলিয়াম শেক্সপিয়ার পর্যায়ক্রমে তার রচনায় অঙ্গভঙ্গি ব্যবহার করে অন্য চরিত্রের প্রতি লালসা বা আবেগকে তুলে ধরতেন, যেমনটি তার *দ্য রেপ অফ লুক্রেস*-এ ব্যবহৃত হয়েছে। সেই সময়কালের মধ্যে **চোখ ঘুরানো** সাধারণত ইচ্ছা বা ছিনালির অভিব্যক্তি হিসাবে ব্যবহৃত হত এবং শতাব্দী ধরে সাহিত্যে এইভাবেই এটির ব্যবহার অব্যাহত ছিল। প্রায় ১৯৫০ এর দশক পর্যন্ত এই একই অর্থ সংগীত এবং চলচ্চিত্রে ব্যবহৃত হত, কিন্তু বর্তমান সময়ে এসে এটির অর্থ বদলাতে শুরু করে। ১৯৮০ এর দশক পর্যন্ত নেতিবাচক ধারণায় চোখ ঘুরানোর এরকম ব্যাপক ব্যবহার দেখা যেত না।

## সামাজিক অবস্থা

একরকম মুখভঙ্গি ছেলেদের তুলনায় কিশোরী মেয়েরা অধিক ব্যবহার করে এবং মানুষের মধ্যে অ-মৌখিক যোগাযোগের অন্যতম সাধারণ রূপ। একচেটিয়াভাবে কিশোরীদের নিয়ে গবেষণা করার সময় দেখা গেছে, **চোখ ঘুরানো** অঙ্গভঙ্গি অসন্তুষ্টির সবচেয়ে বিশিষ্ট প্রতিক্রিয়া হিসাবে পরিলক্ষিত হয়। তের বছর বয়সী মেয়েদের ক্ষেত্রে সামাজিক পরিস্থিতিতে তাদের সহকর্মীদের প্রতি আগ্রাসনের প্রধান লক্ষণ হতে পারে এটি।

## তথ্যসূত্র

বিষয়শ্রেণী:মুখভঙ্গি
বিষয়শ্রেণী:অঙ্গভঙ্গি
বিষয়শ্রেণী:মানব চোখ
স্টোন টাউন

**স্টোন টাউন অফ জঞ্জিবার** () তাঞ্জানিয়ার জাঞ্জিবারের প্রধান শহর জাঞ্জিবার সিটির পুরনো অংশ। এটি **মজি মকংওয়ে** নামেও পরিচিত। শহরের নতুন অংশ *নগাম্ব* নামে পরিচিত, সোয়াহিলি ভাষায় এর অর্থ 'অন্য দিকে'। স্টোন টাউন উনগুজার পশ্চিম উপকূলে অবস্থিত এবং জাঞ্জিবার দ্বীপপুঞ্জের প্রধান দ্বীপ। জাঞ্জিবার সালতানাতের প্রাক্তন রাজধানী এবং মসলা বাণিজ্যের সমৃদ্ধ কেন্দ্র ও উনিশ শতকে ক্রীতদাস বাণিজ্যের কেন্দ্র স্টোন টাউন ব্রিটিশ সুরক্ষার আমলে জাঁজিবারের প্রধান শহর হিসাবে তার গুরুত্ব বজায় রেখেছিল। যখন টাংগানিকা ও জাঞ্জিবার পরস্পর একত্রিত হয়ে তানজানিয়া গঠন করেন, তখন জাঞ্জিবার একটি আধা-স্বায়ত্তশাসিত মর্যাদা ধরে রাখে, স্টোন টাউনকে তার স্থানীয় সরকারের আসন হিসেবে স্বীকৃতি পায়।

স্টোন টাউন পূর্ব আফ্রিকার বিশিষ্ট ঐতিহাসিক ও শৈল্পিক গুরুত্বের একটি শহর। শহরটির বেশিরভাগই ১৯ শতকের পুরনো স্থাপত্যসমূহ সোয়াহিলি সংস্কৃতির অন্তর্নিহিত বিভিন্ন প্রভাবকে প্রতিফলিত করে, যা আরব, ফার্সি, ভারতীয় ও ইউরোপীয় উপাদানের একটি অনন্য মিশ্রণ প্রদান করে। এই কারণে, শহরটি ২০০০ সালে ইউনেস্কো বিশ্ব ঐতিহ্যবাহী স্থান হিসাবে মনোনীত হয়েছিল।

স্টোন টাউন ঐতিহ্যের কারণে তানজানিয়ায় একটি প্রধান দর্শনার্থীর আকর্ষণ, এবং এর অর্থনীতির একটি বড় অংশ পর্যটন-সম্পর্কিত কার্যক্রমের উপর নির্ভর করে।

## তথ্যসূত্র

বিষয়শ্রেণী:জাঞ্জিবারের শহর
বিষয়শ্রেণী:জাঞ্জিবার সিটি
বিষয়শ্রেণী:তানজানিয়ার বিশ্ব ঐতিহ্যবাহী স্থান
সাইয়েদ খালিদ

**সাইয়েদ খালিদ** (; জন্ম ২১ অক্টোবর ১৯৭৫) একজন প্রাক্তন ভারতীয় প্রথম-শ্রেণীর ক্রিকেটার বর্তমানে তিনি ক্রিকেটে আম্পায়ারের দায়িত্ব পালন করছেন এবং ২০১৫-১৬ রনজি ট্রফি প্রতিযোগিতায় প্রথম আম্পায়ার হিসাবে দায়িত্ব পালন করেন। ২০২১ ইন্ডিয়ান প্রিমিয়ার লিগ প্রতিযোগিতায় ২৮ সেপ্টেম্বর ২০২১ তারিখে কলকাতা নাইট রাইডার্স ও দিল্লি ক্যাপিটালস এর মধ্যকার অনুষ্ঠিত খেলায় আম্পায়ার হিসাবে দায়িত্ব পালন করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় ক্রিকেট আম্পায়ার
বিষয়শ্রেণী:গোয়ার ক্রিকেটার
বিষয়শ্রেণী:বরোদার ক্রিকেটার
বিষয়শ্রেণী:বড়োদরা থেকে আগত ক্রিকেটার
ৱ

**ৱ** বা **অন্তঃস্থ ব** (অসমীয়া নাম: *ওয়* বা *ওয় "ব"*) হলো অসমীয়া বর্ণমালার ২৯তম অক্ষর। বর্ণটির উচ্চারণ ফুসফুস থেকে আগত বায়ু ঠোঁট ও দন্তমূলের মাঝে ঘষা লেগে মাধ্যমে বাধাপ্ৰাপ্ত হয়; এক্ষেত্রে স্বরতন্ত্র সঞ্চালিত হতেও পারে বা নাও হতে পারে। আন্তর্জাতিক ধ্বনিমূলক বর্ণমালায় বর্ণটির উচ্চারণের মান  তথা ঘোষ ওষ্ঠ্য-পশ্চাত্তালব্য নৈকট্যধ্বনি। বাংলায় এর হুবহু উচ্চারণ পাওয়া যায় *ওয়্* বা কিছু ক্ষেত্রে *উয়্* দ্বিবর্ণের মাধ্যমে, তবে সংস্কৃত ব্যাকরণ অনুসারে *ৱ* বর্ণটি প্রথাগত নিয়মে বাংলায় *[[ব]]* বর্ণে প্রতিবর্ণী হয়ে যায়।

## অসমীয়া স্বরবর্ণের সঙ্গে যুক্ত হলে

## 'ৱ' যুক্ত শব্দ
* ক**ৱ**চ ()
* কা**ৱে**ৰী ()
* কে**ৱ**ল ()
* প্র**ৱা**হ () 
* গু**ৱা**হাটী () 
* গো**ৱা**লপাৰা () ইত্যাদি।

## আরও দেখুন
* অসমীয়া র (ৰ), অসমীয়া ভাষার 'র'
## তথ্যসূত্র

বিষয়শ্রেণী:অসমীয়া ভাষা
কলকাতা দক্ষিণ পূর্ব লোকসভা কেন্দ্র

**কলকাতা দক্ষিণ পূর্ব** (ইংরেজি: Calcutta South East) ছিল পশ্চিমবঙ্গের কলকাতা শহরের অন্তর্গত একটি লোকসভা কেন্দ্র। ১৯৫১-৫২ সালের সংসদীয় নির্বাচন ও ১৯৫৩ সালের উপনির্বাচনে এই কেন্দ্রটি সক্রিয় ছিল। এই লোকসভা কেন্দ্র থেকে লোকসভার একক সদস্য নির্বাচিত হতেন। ১৯৫২ সালের হিসেব অনুযায়ী, এই কেন্দ্রের মোট যোগ্যতাসম্পন্ন ভোটদাতার সংখ্যা ছিল ৩৮১,৪৮৬ জন।

## রাজনৈতিক গুরুত্ব
সেই যুগে দক্ষিণ-পূর্ব কলকাতাকে সুস্পষ্ট রাজনৈতিক জীবনচিত্রের জন্য পরিচিত এই শহরের স্নায়ুকেন্দ্র মনে করা হত। কলকাতা দক্ষিণ পূর্ব লোকসভা আসনের অধিকাংশ ভোটদাতা ছিলেন মধ্যবিত্ত শ্রেণির। ১৯৫২ সালের পশ্চিমবঙ্গ বিধানসভা নির্বাচনে এই কেন্দ্রের অন্তর্গত অধিকাংশ বিধানসভা কেন্দ্র থেকে ভারতীয় জাতীয় কংগ্রেস প্রার্থীরা জয়লাভ করলেও, মূল লোকসভা কেন্দ্রটি ছিল রাজনৈতিক বৈচিত্র্যে সমৃদ্ধ। এই লোকসভা কেন্দ্রের সাংসদ ছিলেন ভারতীয় জন সংঘ দলের এবং সেই সঙ্গে এই কেন্দ্রে কমিউনিস্টদের উপস্থিতিও ছিল লক্ষণীয় (এই অঞ্চল থেকে দুই জন কমিউনিস্ট বিধায়ক নির্বাচিত হয়েছিলেন)। এখান থেকেই শরৎচন্দ্র বসু (নেতাজি সুভাষচন্দ্র বসুর অগ্রজ) এক কংগ্রেস প্রার্থীর বিরুদ্ধে জয়লাভ করেছিলেন।

## ১৯৫২ সালের নির্বাচন
ভারতের স্বাধীনতা অর্জনের পর প্রথম নির্বাচনে কলকাতা দক্ষিণ পূর্ব থেকে চার জন প্রার্থী প্রতিদ্বন্দ্বিতা করেছিলেন: ভারতীয় জাতীয় কংগ্রেসের মৃগাঙ্কমোহন সুর, ভারতীয় জন সংঘের ড. শ্যামাপ্রসাদ মুখোপাধ্যায়, ভারতের কমিউনিস্ট পার্টির সাধন গুপ্ত ও ফরওয়ার্ড ব্লক-ন্যাশনাল সিন্থেসিসের সত্যরঞ্জন বক্সি। ১৯৫২ সালের ৩ ফেব্রুয়ারি এই কলকাতা দক্ষিণ পূর্ব কেন্দ্রের নির্বাচনের ফলাফল ঘোষিত হয়। ড. শ্যামাপ্রসাদ মুখোপাধ্যায় ৬৫,০২৬টি ভোট (৪৪.৯৭ শতাংশ) ভোট পেয়ে জয়লাভ করেন; মৃগাঙ্কমোহন সুর পান ৪৪,০৪৪টি ভোট (৩০.৪৬ শতাংশ), সাধন গুপ্ত পান ৩২,১৬৮টি ভোট (২২.২৪ শতাংশ) এবং সত্যরঞ্জন বক্সি পান ৩,৩৭৬টি ভোট (২.৩৩ শতাংশ)।

## ১৯৫৩ সালের উপনির্বাচন
১৯৫৩ সালের জুন মাসে কাশ্মীর সংঘর্ষ প্রসঙ্গে দক্ষিণপন্থী জাতীয়তাবাদী কট্টরপন্থী ড. শ্যামাপ্রসাদ মুখোপাধ্যায় কাশ্মীরে প্রবেশের চেষ্টা করে আটক হন। অবরুদ্ধ অবস্থায় হৃদরোগে আক্রান্ত হয়ে তাঁর মৃত্যু ঘটে। তাঁর মৃত্যুতে আসনটি খালি হওয়ায় একটি উপনির্বাচন অনুষ্ঠিত হয়। ড. শ্যামাপ্রসাদ মুখোপাধ্যায়ের মৃত্যুকে ঘিরে সৃষ্টি হওয়া নাটকীয় পরিস্থিতি এবং কলকাতার রাজনীতির জটিল চরিত্রের (কেন্দ্রটি কংগ্রেসের শক্ত ঘাঁটি বলে পরিচিত হলেও সেখান থেকে একজন ভারতীয় জন সংঘ সাংসদ এবং সেই সঙ্গে এই এলাকা থেকে পশ্চিমবঙ্গ বিধানসভায় কমিউনিস্ট বিধায়কেরাও নির্বাচিত হয়েছিলেন) জন্য এই উপনির্বাচনটি জাতীয় রাজনৈতিক মহলের দৃষ্টি আকর্ষণ করেছিল।

উপনির্বাচনে ভারতের কমিউনিস্ট পার্টির সাধন গুপ্ত ৫৮,২১১টি ভোট (৫৮.২১ শতাংশ) পেয়ে জয়লাভ করেন এবং কংগ্রেসের রাধাবিনোদ পাল ৩৬,৩১৯টি (৩৬.৩১ শতাংশ) ভোট পেয়ে দ্বিতীয় স্থান অধিকার করেন; ভারতীয় জন সংঘের জে. পি. মিত্র ৫,৪৩১টি (৫.৪৩ শতাংশ) এবং ফরওয়ার্ড ব্লক (মার্ক্সবাদী গোষ্ঠী)-র ভূপাল বসু ৫,৪১৫টি ভোট (৫.৪১ শতাংশ) পান।

১৯৫৭ সালের সংসদীয় নির্বাচনের পূর্বে কলকাতা দক্ষিণ পূর্ব কেন্দ্রটি অবলুপ্ত হয়। সদ্যগঠিত কলকাতা পূর্ব লোকসভা কেন্দ্র থেকে ভারতের কমিউনিস্ট পার্টির সাধন গুপ্ত জয়লাভ করেছিলেন।

## তথ্যসূত্র

বিষয়শ্রেণী:কলকাতা জেলার রাজনীতি
বিষয়শ্রেণী:পশ্চিমবঙ্গের রাজনীতি
বিষয়শ্রেণী:পশ্চিমবঙ্গের বিলুপ্ত লোকসভা কেন্দ্র
বিষয়শ্রেণী:বিলুপ্ত লোকসভা কেন্দ্র
বিষয়শ্রেণী:১৯৫১-এ পশ্চিমবঙ্গে প্রতিষ্ঠিত
বিষয়শ্রেণী:১৯৫৭-এ ভারতে বিলুপ্ত
জাতীয় শিশু জাদুঘর

**ন্যাশনাল চিলড্রেনস মিউজিয়াম** হল ওয়াশিংটন, ডিসি শহরের একটি শিশু জাদুঘর এবং বিজ্ঞান কেন্দ্র। এটি ১২ বছর বয়স পর্যন্ত শিশুদের এবং তাদের পরিবারকে বিজ্ঞান, প্রযুক্তি, প্রকৌশল, শিল্প এবং গণিত অন্বেষণকারী ইন্টারেক্টিভ প্রদর্শনের মাধ্যমে পরিবেশন করার উদ্দেশ্যে তৈরি হয়েছিলো।

১৯৭৪ সালে প্রতিষ্ঠিত হয়ে জাদুঘরটি ১৯৭৯ থেকে ২০০৪ পর্যন্ত ২২০ এইচ স্ট্রিট, এনই এ পরিচালিত হয়েছিল।এটি ২০০৯  সাল পর্যন্ত "দেয়ালবিহীন জাদুঘর" হিসেবে কাজ করে, যখন এটি মেরিল্যান্ডের ন্যাশনাল হারবারে একটি নতুন অবস্থানে খোলা হয়েছিল।এটা ২০১৫ সালে বন্ধ হয়ে যায়। কোভিড -১৯ বিধিনিষেধের কারণে বন্ধ হওয়ার আগে ওয়াশিংটনের ডাউনটাউনের রোনাল্ড রিগান বিল্ডিংয়ে ২০২০ সালের ২৪  ফেব্রুয়ারি একটি নতুন অবস্থান খোলা হয়েছিল। 

জাদুঘরের মিশন শিশুদের যত্ন এবং বিশ্ব পরিবর্তন করার জন্য সকলকে অনুপ্রাণিত করা।২০০৩ সালে কংগ্রেস একটি মার্কিন স্বীকৃত সাংস্কৃতিক ও শিক্ষাপ্রতিষ্ঠানের প্রয়োজন চিহ্নিত করে যখন জাদুঘরটি একটি মার্কিন কংগ্রেসনাল উপাধি পেয়েছিল।

## তথ্যসূত্র
এলিজাবেথ ওয়ারেন

থাম্ব|এলিজাবেথ ওয়ারেন

**এলিজাবেথ অ্যান ওয়ারেন** ( née **Herring** ; জন্ম ২২ জুন, ১৯৪৯) একজন আমেরিকান রাজনীতিবিদ এবং প্রাক্তন আইন অধ্যাপক । তিনি ম্যাসাচুসেটস থেকে যুক্তরাষ্ট্রের সিনিয়র সিনেটর হিসেবে ২০১৩ থেকে দায়িত্ব পালন করছেন। তিনি ডেমোক্রেটিক পার্টির একজন সদস্য এবং একজন প্রগতিশীল সদস্য হিসেবেই বিবেচিত, সিনেটে থাকাকালীন তিনি ভোক্তা সুরক্ষা, অর্থনৈতিক সুযোগ এবং সামাজিক নিরাপত্তা বেষ্টনীতে মনোনিবেশ করেছেন। ওয়ারেন ২০২০ সালের ডেমোক্রেটিক পার্টির প্রেসিডেন্ট প্রাইমারিতে প্রার্থী ছিলেন, শেষ পর্যন্ত তৃতীয় স্থানে ছিলেন।

ওয়ারেন একজন হিউস্টন বিশ্ববিদ্যালয়ের এবং রজার্স ল স্কুল এবং সহ বিভিন্ন বিশ্ববিদ্যালয় এর স্নাতক, আইন শিখেছেন হিউস্টন বিশ্ববিদ্যালয়ের, অস্টিন এ টেক্সাস বিশ্ববিদ্যালয়, পেনসিলভানিয়া বিশ্ববিদ্যালয়, এবং হার্ভার্ড বিশ্ববিদ্যালয় থেকে। ওয়ারেন ১২ টি বই এবং ১০০টিরও বেশি নিবন্ধ লিখেছেন। 

পাবলিক পলিসিতে তার প্রথম অভিযান শুরু হয় ১৯৯৫ সালে, যখন তিনি বিরোধীদলীয় হিসেবে কাজ করেছিলেন । ব্যক্তিদের জন্য দেউলিয়া অ্যাক্সেসকে সীমাবদ্ধ করে একটি আইন ২০০৫ সালে পাশ হয় যা অবশেষে ২০০৫ সালের একটি আইনে পরিণত হয়েছিল ।  ২০০০ -এর আর্থিক সংকটের পর আরো কঠোর ব্যাংকিং প্রবিধানের পক্ষে তার জোরালো পাবলিক অবস্থান অনুসরণ করে ২০০৭-৮

-এর দশকের শেষের দিকে, তখন ওয়ারেনের জাতীয় প্রোফাইল বৃদ্ধি পায়।

তিনি সমস্যাগ্রস্ত সম্পদ ত্রাণ কর্মসূচির কংগ্রেসনাল ওভারসাইট প্যানেলের সভাপতির দায়িত্ব পালন করেন এবং তিনি কনজুমার ফাইন্যান্সিয়াল প্রোটেকশন ব্যুরো প্রস্তাব করেন এবং প্রতিষ্ঠা করেন , যার জন্য তিনি প্রেসিডেন্ট বারাক ওবামার অধীনে প্রথম বিশেষ উপদেষ্টা হিসেবে দায়িত্ব পালন করেন। 

২০১২ সালে, ওয়ারেন বর্তমান রিপাবলিকান স্কট ব্রাউনকে পরাজিত করেন এবং ম্যাসাচুসেটস থেকে প্রথম মহিলা মার্কিন সিনেটর হন।  তিনি ২০১৮ সালে রিপাবলিকান মনোনীত প্রার্থী জিওফ ডাইহেলকে পরাজিত করে ব্যাপক ভোটের ব্যবধানে পুনরায় নির্বাচনে জয়লাভ করেন।  ফেব্রুয়ারি, ২০১৯ এর ৯ তারিখে, ওয়ারেন ২০২০ সালের মার্কিন যুক্তরাষ্ট্রের প্রেসিডেন্ট নির্বাচনে তার প্রার্থীতার ঘোষণা দেন।  ২০১৯ সালের শেষের দিকে তাকে গণতান্ত্রিক মনোনয়নের জন্য সংক্ষিপ্তভাবে প্রার্থী হিসেবে বিবেচনা করা হয়েছিল, কিন্তু তার প্রচারণার জন্য সমর্থন হ্রাস পেয়েছিল ।তিনি ২০ মার্চ ২০২০ তারিখে নির্বাচনী দৌড় থেকে সরে আসেন। 
## তথ্যসূত্র


বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন রাজনীতিবিদ
বিষয়শ্রেণী:২১শ শতাব্দীর মার্কিন নারী রাজনীতিবিদ
বিষয়শ্রেণী:মার্কিন মেথডিস্ট
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন নারী শিক্ষায়তনিক
বিষয়শ্রেণী:মার্কিন নারী আইনজীবী
বিষয়শ্রেণী:মার্কিন যুক্তরাষ্ট্রের নারী সিনেটর
বিষয়শ্রেণী:হার্ভার্ড ল স্কুলের শিক্ষক
বিষয়শ্রেণী:ম্যাসাচুসেটসের ডেমোক্র্যাটস
বিষয়শ্রেণী:হিউস্টন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হিউস্টন বিশ্ববিদ্যালয়ের শিক্ষক
বিষয়শ্রেণী:ইউনিভার্সিটি অফ মিশিগান ল স্কুলের শিক্ষক
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:২০২০ মার্কিন যুক্তরাষ্ট্রের রাষ্ট্রপতি প্রার্থী
বিষয়শ্রেণী:২১শ_শতাব্দীর_মার্কিন_যুক্তরাষ্ট্রের_সিনেটর
চরণামৃত

**চরণামৃত** বা **পঞ্চামৃত**-এর আক্ষরিক অর্থ হল পাঁচ অমৃত। যা হিন্দুধর্ম অনুসারীদের  বিভিন্ন পার্বণ ও মাঙ্গলিক কাজে ব্যবহার করা পাঁচটি উপাচারের এক মিশ্রণ। ভগবানকে স্নান করানো হয়, সেই স্নানের জল হল চরণামৃত বা পঞ্চামৃত। গন্ধ ও পুস্পসহ সেই জল ভগবানের চরন বেয়ে নেমে আসে। এরপর তা সংগ্রহ করে তার সাথে দধি মেশানো হয়। এইভাবে চরণামৃত অতি মধুর আস্বাদপূর্ণ তো হয়ই তার পাশাপাশি তাতে পারমার্থিক মাহাত্ম নিহিত থাকে। পদ্মপুরান অনুসারে, ‘যে মানুষ কোন দিন ও দান,যজ্ঞ, অর্চনা করেনি সে ও যদি ভগবানের মন্দিরে গিয়ে চরণামৃত পান করে তবে সে পরম ধামে প্রবেশ করার যোগ্য হয়। ভগবানের শ্রীবিগ্রহ
দর্শন ও অভিবাদন করতে এসে কেউ যদি বিনম্র হয়ে তিন বিন্দু চরণামৃত জল পান করে তবে সে পরমানন্দ লাভ করে।
চরণামৃত ও পঞ্চামৃত আলাদা পরেরটি দধি দুগ্ধ ঘৃত মধু ইক্ষুগুড় বা শর্করা মিশ্রিত, প্রথম টি তুলসী চন্দন ইত্যাদি মিশ্রিত বিষ্ণুকে স্নান করানো জল মন্ত্র টি পড়লে বোঝা যায়।

## চরণামৃত বা পঞ্চামৃত গ্রহণের মন্ত্র

### চরণামৃত-গ্রহণমন্ত্র
অকালমৃত্যু-হরণং সর্বব্যাধি-বিনাশনং। 
বিষ্ণুপাদোদকং পীত্বা শিরসা ধারয়াম্যহং।। 

## গুরুত্ব
এই উপাদান দেবতাদের অর্পণ করা হয়। প্রসাদ আকারে এরও যথেষ্ট গুরুত্ব রয়েছে। শাস্ত্র মতে এই পানীয় পান করার সময় ব্যক্তির মধ্যে ইতিবাচক অনুভূতি তৈরি হয়। পুজোয় চরণামৃত উৎসর্গ করা হয়। অভিষেকের সময় ব্যবহৃত হয়। আবার বিবাহকাৰ্যেও ব্যবহার করা হয়। ধর্মীয় তাৎপর্য থাকলেও এর আয়ুর্বেদ শাস্ত্রেও যথেষ্ট গুরুত্ব আছে। আয়ুর্বেদ মতে, এটি স্বাস্থ্যের জন্যও গুরুত্বপূর্ণ। মনে করা হয় যে ব্যক্তি বিশ্বস্তভাবে পঞ্চমৃত পান করেন সে জীবনে সমস্ত ধরনের সুখ এবং সমৃদ্ধি লাভ করে। পঞ্চমৃত সব সময় কাঁচের বা রৌপ্যের পাত্রে রাখলে এটি বহু রোগকে পরাস্ত করতে পারে। এতে থাকা তুলসী পাতা তার গুণমানকে আরও বাড়ায়। পঞ্চমৃত গ্রহণ করলে স্মৃতিশক্তিও বৃদ্ধি পায়। যেদিন এটি তৈরি করা হবে তার কয়েক ঘন্টার মধ্যেই এটি শেষ করা উচিত, পরের দিনের জন্য সংরক্ষণ করা উচিত নয়।

## নিয়মকানুন
ভগবানকে অর্পণ করার পর এটি ডান হাতের নীচে বাম হাত রেখে নেওয়া হয়। মনে করা হয় এটি পান করার সময় মন অত্যন্ত বিশুদ্ধ হয়ে যায় এবং আমাদের আশেপাশের পরিবেশে ছড়িয়ে পড়ে এক ইতিবাচক অনুভূতি। এটি পুজো তথা প্রায় সমস্ত ধর্মীয় অনুষ্ঠানে ঠাকুরের অভিষেকের কাজে ব্যবহার করা হয়। 

## পঞ্চামৃত গ্রহণের উপকারিতা
* এই পঞ্চামৃত রুপো এবং তামার পাত্রে রাখলে বেশি উপকার পাওয়া যায়।
* এটি পবিত্র মনে গ্রহণ করলে সংসারে সুখ শান্তি এবং সমৃদ্ধি বজায় থাকে।
* চরণামৃত এক বা দুই চামচের বেশি গ্রহণ করতে নেই।এটি শরীরের পক্ষেও অত্যন্ত ভাল। এটি গ্রহণ করলে শরীরের নানা রোগ থেকেও মুক্তি পাওয়া যায়।
* এই পঞ্চামৃত আমাদের মন প্রাণকে শান্ত করতেও সাহায্য করে। এটি গ্রহণ করলে মানসিক শান্তি ফিরে আসে।
* পঞ্চামৃতের মধ্যে থাকা তুলসি পাতার গুরুত্ব অপরিসীম।
* পঞ্চামৃত যে দিন তৈরি করা হয় সে দিনই এটি শেষ করতে হয়। খুব বেশি ক্ষণ রেখে এটি সেবন করতে নেই।

## তথ্যসূত্র

বিষয়শ্রেণী:হিন্দু আচার
কলকাতা পূর্ব লোকসভা কেন্দ্র

**কলকাতা পূর্ব** ছিল পশ্চিমবঙ্গের কলকাতার অন্তর্গত একটি লোকসভা কেন্দ্র। ১৯৫৭ ও ১৯৬২ সালের সাধারণ নির্বাচনে এই কেন্দ্রটি সক্রিয় ছিল। ১৯৫৭ সালে এই কেন্দ্রের মোট যোগত্যসম্পন্ন ভোটদাতার সংখ্যা ছিল ৪৯৭,২০২। ১৯৬২ সালে এই কেন্দ্রের ভোটদাতার সংখ্যা ছিল ৪৭১,০১১। ১৯৬৭ সালে এই কেন্দ্রটির পরিবর্তে কলকাতা দক্ষিণ লোকসভা কেন্দ্র প্রতিষ্ঠিত হয়।

## সাংসদ
* ১৯৫৭: সাধন গুপ্ত (ভারতের কমিউনিস্ট পার্টি)
* ১৯৬২: রণেন্দ্রনাথ সেন (ভারতের কমিউনিস্ট পার্টি)

## তথ্যসূত্র

বিষয়শ্রেণী:পশ্চিমবঙ্গের বিলুপ্ত লোকসভা কেন্দ্র
বিষয়শ্রেণী:কলকাতা জেলার রাজনীতি
বিষয়শ্রেণী:পশ্চিমবঙ্গের রাজনীতি
বিষয়শ্রেণী:বিলুপ্ত লোকসভা কেন্দ্র
বিষয়শ্রেণী:১৯৫৭-এ পশ্চিমবঙ্গে প্রতিষ্ঠিত
সবুজ ব্যাংকিং

**সবুজ ব্যাংকিং** হচ্ছে পরিবেশকে বিপর্যয়ের হাত থেকে রক্ষা করার জন্য একদল উদ্যোক্তা শ্রেণী কর্তৃক গৃহীত আর্ন্তজাতিক পদক্ষেপ। আমরা জানি বৈশ্বিক উষ্ণতা, জলবায়ুর পরিবর্তন, গ্রীণ হাউজের প্রভাব, বায়ু দূষণ, পানি দূষণ, গৃহস্থালির বর্জ্য, প্রাকৃতিক দুর্যাগ - এগুলো মূলত পরিবেশ বিপর্যয়ের জন্য দায়ী। গ্রীণ ব্যাংক এসবের ক্ষতিকর প্রভাব হতে পরিবেশকে রক্ষা করবে। এজন্য গ্রীণ ব্যাংককে বলা হয় পরিবেশ বান্ধব বাংক।

## উদ্দেশ্যে
পরিবেশ সচেতনতা বৃদ্ধি করা এর প্রধান উদ্দেশ্য। দেশে বিদ্যমানগুলো তাদের নীতিগত নিয়ম-নীতির আওতায় উৎপাদন, ব্যবসা ও অন্যান্য অর্থনৈতিক কার্যকলাপের মাধ্যমে এক্ষেত্রে ইতিবাচক ভূমিকা পালন করতে সক্ষম। অনেকে মনে করেন, পরিবেশ ঝুঁকি অনেকাংশে ব্যাংক ঋণের ঝুঁকির কারণ হয়ে দাঁড়ায়। আমরা জানি, বাংলাদেশে নানা কারণে অব্যাহতভাবে পরিবেশের বিপর্যয় ঘটছে। এর জন্যে মূলত দায়ী করা হচ্ছে নিম্নোক্ত কারণগুলোকে
* জমি খন্ডিতকরণ
* পানি দূষণ ও পানির দুষ্প্রাপ্যতা
* বায়ু দূষণ
* প্রাকৃতিক দুর্যোগের প্রভাব

এগুলোকে প্রতিরোধ করা গেলে পরিবেশকে অনেকাংশে বিপর্যয়ের হাত থেকে রক্ষা করা সম্ভব। এজন্য যে অর্থনৈতিক বিনিয়োগ দরকার ব্যাংকগুলো গ্রীণ ব্যাংকিং-এর আওতায় এই অর্থের ব্যবস্থা করলে এক্ষেত্রে দ্রুত সুফল পাবার সম্ভাবনা রয়েছে। এদিকটাকে গুরুত্ব দিয়ে বাংলাদেশ ব্যাংক ইতোমধ্যে সব ব্যাংকে গ্রীণ ব্যাংকিং কার্যক্রম চালু করার নির্দেশ প্রদান করেছে। বিগত ২০১১ সালের ১ জানুয়ারি থেকে এই কার্যক্রম বাস্তবায়নের কাজ এগিয়ে চলছে।

## বাংলাদেশের বর্তমান অবস্থা
বাংলাদেশের গ্রীন ব্যাংকিং কার্যক্রমের দিকে আলোকপাত করলে দেখা যায়:
# ৪৫টি ব্যাংক ইতোমধ্যে গ্রীন ব্যাংকিং নীতিমালা প্রণয়ন করেছে।
# ৪৬টি ব্যাংক গ্রীন ব্যাংকিং ইউনিট তৈরি করেছে।
# ৪১টি ব্যাংক গ্রীন অফিস গাইড প্রচলন করেছে।
# বাণিজ্যিক ব্যাংকগুলোর ২১২টি শাখা এবং ১৫০টি এসএমই ইউনিট ও এটিএম বুথ সৌরবিদ্যুৎ দিয়ে সম্পূর্ণভাবে চালিত হচ্ছে।
# ৩৭টি ব্যাংক পুরোপুরি অটোমেটেড (স্বয়ংক্রিয়) পদ্ধতিতে পরিচালিত হচ্ছে।
# বাণিজ্যিক ব্যাংকগুলোর ৩,২২৬টি শাখা অনলাইন সুবিধা প্রদান করছে গ্রাহকদের।

## স্লোগান
বাংলাদেশের ব্যাংকিং জগতে ইংরেজিতে কিছু সবুজ ব্যাংকিং স্লোগান প্রচলিত রয়েছে:

## বিশেষ কার্যক্রম
বাণিজ্যিক ব্যাংকগুলো তাদের গ্রীন ব্যাংকিং কার্যক্রমের অংশ হিসেবে বিভিন্ন সময়ে নানা ধরনের বিশেষ গ্রীন ব্যাংকিং কার্যক্রম পরিচালনা করে। সেগুলোর মধ্যে উল্লেখযোগ্য হল:

* এবি ব্যাংক– প্রতি রবিবার বিকাল ৩-৪টা পর্যন্ত তাদের সকল এসি ও অপ্রয়োজনীয় লাইট বন্ধ রাখে।
* ব্যাংক এশীয়া– ৩০ জুন, ২০১২ইং তারিখে হিউম্যান রির্সোস ডিপার্টমেণ্টের সকল কর্মীরা এসি ও লাইট বন্ধ করে দিনের আলোয় কাজ করে।
* স্ট্যান্ডার্ড চার্টার্ড ব্যাংক– বিশ্ব ধরিত্রী দিবস এবং বিশ্ব পরিবেশ দিবস উদযাপন করে।
* মিচ্যুয়াল ট্রাষ্ট ব্যাংক– ‘আর্থ আওয়ার’ এর সূচনা করে।
* কর্মাশিয়াল ব্যাংক অফ সিলন– গ্রাহকদের বিভিন্ন ইউটিলিটি বিল ইণ্টারনেট এর মাধ্যমে গ্রহণ করে।

## আরও পড়ুন
* গ্রীন ব্যাংকিং – পৃথিবী নামক এ গ্রহটিকে বাসযোগ্য রাখার ব্যাংকিং ব্যবস্থা। 

বিষয়শ্রেণী:নৈতিক ব্যাংকিং
বিষয়শ্রেণী:ব্যাংক
বিষয়শ্রেণী:আর্থিক পরিষেবা